|  |  |  |
| --- | --- | --- |
|  |  |  |

|  |  |
| --- | --- |
|  |  |
|  | |
| **GHID INFORMATIV**  **PENTRU BENEFICIARII MĂSURILOR DE MEDIU ȘI CLIMĂ**  **ALE PROGRAMULUI NAȚIONAL DE DEZVOLTARE RURALĂ**  **(PNDR) 2014 - 2020** | |
|  | |
|  | |
|  | |
|  |  |
|  | |
| *–Bucureşti –*  *–februarie 2016 –* | |

CUPRINS:

[CADRUL PROGRAMATIC 4](#_Toc443513342)

[MĂSURILE DE MEDIU ȘI CLIMĂ FINANŢATE PRIN PNDR 2014 - 2020 5](#_Toc443513343)

[VALOAREA PLĂŢILOR COMPENSATORII PENTRU MĂSURILE DE MEDIU ŞI CLIMĂ ALE PNDR 2014 - 2020 8](#_Toc443513344)

[Măsura 10 – agro-mediu și climă 8](#_Toc443513345)

[Măsura 11 – agricultură ecologică 9](#_Toc443513346)

[Măsura 13 - plăți pentru zonele care se confruntă cu constrângeri naturale 9](#_Toc443513347)

[CRITERII DE ÎNCADRARE ÎN ZONELE ELIGIBILE PENTRU MĂSURILE DE MEDIU ŞI CLIMĂ ALE PNDR 2014-2020 10](#_Toc443513348)

[Măsura 10 – agro-mediu și climă / Pachetul 1 – pajişti cu înaltă valoare naturală şi Pachetul 2 – practici agricole tradiţionale 10](#_Toc443513349)

[Măsura 10 agro-mediu şi climă / Pachetul 3 – pajişti importante pentru păsări 11](#_Toc443513350)

[Măsura 10 agro-mediu şi climă / Pachetul 4 – culturi verzi 12](#_Toc443513351)

[Măsura 10 agro-mediu şi climă / Pachetul 5 – adaptarea la efectele schimbărilor climatice 12](#_Toc443513352)

[Măsura 10 agro-mediu şi climă / Pachetul 6 – pajişti importante pentru fluturi (Maculinea sp.) 14](#_Toc443513353)

[Măsura 10 agro-mediu şi climă / Pachetul 7 – terenuri arabile importante ca zone de hrănire pentru gâsca cu gât roşu (Branta ruficollis) 14](#_Toc443513354)

[Măsura 10 agro-mediu şi climă / Pachetul 8 – creșterea animalelor de fermă din rase locale în pericol de abandon 14](#_Toc443513355)

[Măsura 11 – agricultură ecologică 15](#_Toc443513356)

[Măsura 13 – plăți pentru zone care se confruntă cu constrângeri naturale 15](#_Toc443513357)

[CONDIȚII DE ELIGIBILITATE, CERINŢE SPECIFICE ŞI CERINŢE DE BAZĂ PE CARE TREBUIE SĂ LE ÎNDEPLINEASCĂ FERMIERII PENTRU OBȚINEREA PLĂȚILOR COMPENSATORII 17](#_Toc443513358)

[Condiţii de eligibilitate: 18](#_Toc443513359)

[Cerinţe generale 21](#_Toc443513360)

[Cerinţele specifice 21](#_Toc443513361)

[Măsura 10 – agro-mediu și climă / Pachetul 1 – pajişti cu înaltă valoare naturală*:* 21](#_Toc443513362)

[Măsura 10 – agro-mediu și climă / Pachetul 2 – practici agricole tradiționale 21](#_Toc443513363)

[Măsura 10 – agro-mediu și climă / Pachetul 3 – pajişti importante pentru păsări 22](#_Toc443513364)

[Măsura 10 – agro-mediu și climă / Pachetul 4 – culturi verzi 22](#_Toc443513365)

[Măsura 10 – agro-mediu și climă / Pachetul 5 – adaptarea la efectele schimbărilor climatice 22](#_Toc443513366)

[Măsura 10 – agro-mediu și climă / Pachetul 6 – pajişti importante pentru fluturi (Maculinea sp.) 23](#_Toc443513367)

[Măsura 10 – agro-mediu și climă / Pachetul 7 – terenuri arabile importante ca zone de hrănire pentru gâsca cu gât roşu (Branta ruficollis) 23](#_Toc443513368)

[Măsura 10 – agro-mediu și climă / Pachetul 8 – creșterea animalelor de fermă din rase locale în pericol de abandon 23](#_Toc443513369)

[Măsura 10 – agro-mediu și climă – alte cerinţe aplicabile tuturor pachetelor / variantelor 24](#_Toc443513370)

[Măsura 11 – agricultură ecologică 24](#_Toc443513371)

[Măsura 13 – plăți pentru zonele care se confruntă cu constrângeri naturale 24](#_Toc443513372)

[Eco-condiţionalitatea (Bunele Condiţii Agricole şi de Mediu – GAEC şi Cerinţele Legale în Materie de Gestionare – SMR), cerinţe minime privind utilizarea îngrăşămintelor şi substanţelor de protecţie a plantelor şi activitatea minimă 24](#_Toc443513373)

[Normele de eco-condiţionalitate 25](#_Toc443513374)

[Cerințele de bază pentru angajamentele de agro-mediu şi climă (M.10) şi agricultură ecologică (M.11) 26](#_Toc443513375)

[Activitate minimă 27](#_Toc443513376)

[DETALII PRIVIND PAŞII CARE TREBUIE URMAŢI PENTRU RESPECTAREA ANUMITOR OBLIGAŢII ÎN CADRUL ANGAJAMENTELOR 29](#_Toc443513377)

[Cum se realizează evidenţa activităţilor agricole desfăşurate? 29](#_Toc443513378)

[Cum se calculează valorile încărcăturii de animale şi ale îngrăşămintelor organice? 30](#_Toc443513379)

[Conversia numărului de animale în coeficient „Unitate Vită Mare” (UVM) 30](#_Toc443513380)

[Conversia gunoiului de grajd în azot substanţă activă (kg N s.a.) 30](#_Toc443513381)

[Demonstrarea deţinerii cunoştinţelor şi informaţiilor relevante sau a expertizei tehnice necesare implementării angajamentelor 32](#_Toc443513382)

[MECANISMUL DE IMPLEMENTARE TEHNICĂ A MĂSURILOR DE MEDIU ŞI CLIMĂ: 33](#_Toc443513383)

[Unde se solicită plăţile compensatorii? 33](#_Toc443513384)

[Cum se solicită plăţile compensatorii? 33](#_Toc443513385)

[Când se solicită plăţile compensatorii? 33](#_Toc443513386)

[Care sunt paşii care trebuie parcurşi de la depunerea cererii unice de plată şi până la efectuarea plăţii? 34](#_Toc443513387)

[Care sunt sancţiunile aplicabile în caz de identificare a unor neconformităţi? 34](#_Toc443513388)

[INFORMAREA PUBLICĂ ŞI PROMOVAREA MĂSURILOR DE MEDIU ŞI CLIMĂ 36](#_Toc443513389)

[Date de contact APIA: 37](#_Toc443513390)

# CADRUL PROGRAMATIC

Începând cu anul 2007, odată cu aderarea României la Uniunea Europeană, pe lângă obligaţiile care derivă din statutul de Stat Membru, fermierii români au putut beneficia de unele drepturi similare cu fermierii europeni. Între acestea, un rol important l-au avut fondurile adresate agriculturii şi dezvoltării rurale, o componentă importantă a acestor fonduri fiind constituită de alocările financiare ale măsurilor Axei 2 a Programului Naţional de Dezvoltare Rurală (PNDR) 2007-2013. Astfel, utilizatorii de terenuri agricole din România, care au adoptat standarde superioare de mediu pe baze voluntare, au avut la dispoziţie peste 3 mld. euro adresate conservării biodiversităţii, protecţiei resurselor naturale (în special a solului şi a apelor), reducerii emisiilor de gaze cu efect de seră, conservării peisajelor tradiţionale. Măsurile care au contribuit în perioada 2007-2013 în mod susţinut la atingerea acestor obiective au fost cele adresate zonelor defavorizate (LFA) şi măsura de agro-mediu.

Pe fondul caracterului extensiv al agriculturii practicată la scară largă în România, aceste măsuri au contribuit prin acţiunile propuse atât la evitarea intensivizării agriculturii în zonele rurale care asociază o mare valoare de mediu prin păstrarea speciilor sălbatice de plante şi animale şi a habitatelor prioritare la nivel european, cât şi la evitarea abandonului activităţilor agricole în zonele cu potenţial agricol limitat de unele condiţii nefavoribile induse de factorii naturali. Practic, aplicarea acestor măsuri la scară largă, a asigurat în perioda 2007-2013 un echilibru între dezvoltarea economică rezultată în urma stimulării competitivităţii în spaţiul rural pe de-o parte, şi protecţia mediului şi menţinerea peisajului rural tradiţional pe de altă parte.

În acest context, la acest moment, datele de monitorizare ale PNDR 2007-2013 arată că o pondere importantă a terenurilor agricole au beneficiat în perioada 2007-2013 de aplicarea unui management durabil, extensiv, ceea ce indică succesul implementării acestor măsuri. În această perioadă un număr de peste 370 mii de fermieri au asigurat evitarea abandonului pentru cca. 2,83 mil. ha de terenuri agricole situate în zone defavorizate, iar un număr de cca. 235 mii fermieri au asigurat aplicarea unor practici de agro-mediu pe o suprafaţă de peste 1,63 mil. ha de pajişti cu înaltă valoare naturală, pajişti importante pentru unele specii rare de fluturi, pajişti sau terenuri arabile importante pentru unele specii prioritare de păsări sau terenuri arabile care prezintă riscuri de degradare.

Şi pentru noua perioadă de programare (2014-2020), pentru a evita efectele secundare negative ale anumitor practici agricole, UE prin politicile susţinute din fonduri europene adresate agriculturii şi dezvoltării rurale, oferă Statelor Membre posibilitatea acordării unor plăți compensatorii fermierilor care furnizează societăţii servicii publice prin adoptarea unor practici agricole prietenoase cu mediul. Conform Regulamentului de dezvoltare rurală nr. 1305/2013, minimum 30% din alocarea Fondului European Agricol pentru Dezvoltare Rurală (FEADR) este rezervată măsurilor care contribuie la atingerea obiectivelor de mediu și climă.

Provocarea pentru următoarea perioadă constă în menţinerea acestei bogate resurse pe care România o deţine în comparaţie cu alte State Membre ale UE – biodiversitatea asociată terenurilor agricole, în faţa schimbărilor socio-economice care sunt așteptate în mediul rural în perioada următoare. Pentru a asigura atingerea acestor obiective, este nevoie ca sistemele extensive de agricultură (bazate pe reducerea inputurilor şi utilizarea durabilă a resurselor naturale) să fie susţinute pentru a putea face faţă competiţiei atât cu presiunea de adoptare de sisteme agricole intensive, cât şi într-un context mai larg, cu alte activităţi economice emergente cu care agricultura se va putea afla în competiţie din perspectiva utilizării terenurilor agricole. În acelaşi timp, încurajarea continuării activităţilor agricole în zonele cu o valoare de mediu ridicată, dar în special în zonele care se confruntă cu contrângeri naturale şi în zonele montane, precum şi evitarea abandonului acestor zone trebuie să constituie o prioritate în perioada următoare.

Măsurile de mediu şi climă ale PNDR 2014-2020, atât în cazul pajiştilor permanente naturale şi semi-naturale, cât și în cazul livezilor tradiţionale utilizate extensiv sau al terenurilor arabile, promovează practicarea unei agriculturi care presupune lipsa mecanizării cu utilaje grele şi evitarea chimizării alături de aplicarea tehnicilor agricole tradiţionale folosite (ce se reduc în fond la un păşunat non-intensiv şi la stabilirea unor date şi metode de aplicare a cositului) vor favoriza menţinerea habitatelor prioritare şi a speciilor importante, a fondului cultural tradiţional, precum şi o utilizare raţională a resurselor naturale. Eforturile întreprinse până în prezent pentru atingerea unor obiective ambiţioase de protecţie a mediului vor fi susţinute şi în continuare prin PNDR 2014-2020, alocarea măsurilor de mediu şi climă în noua perioadă de programare depășind 30% din alocările totale FEADR.

|  |  |  |
| --- | --- | --- |
| **PNDR 2014-2020**  9.473 mil. EUR  (8.128 mil EUR FEADR + 1.345 mil. EUR BS) | | |
|  | | |
| **măsuri de mediu şi climă**  2.662 mil. EUR  (2.261 mil. EUR FEADR + 401 mil. EUR BS) | | |
| **M.10 agro-mediu şi climă**  1.071 mil. EUR  (910 mil. EUR FEADR + 161 mil. EUR BS) |  | **M.11 agricultură ecologică**  236 mil. EUR  (200 mil. EUR FEADR + 36 mil. EUR BS) |
|  | **M.13 zone afectate de constrângeri naturale**  1.355 mil. EUR  (1.151 mil. EUR FEADR + 204 mil. EUR BS) |  |

Prin aceasta, agricultura durabilă este susținută în România prin continuarea în perioada de programare 2014-2020 a eforturilor întreprinse prin implementarea măsurilor de mediu din PNDR 2007-2013. Astfel se asigură atât respectarea liniilor strategice privind dezvoltarea rurală în Uniunea Europeană, precum şi corelarea măsurilor de sprijin cu realităţile şi nevoile identificate în spaţiul rural românesc. Prin PNDR 2014–2020, document aprobat de către Comisia Europeană prin Decizia C(2015)3508/26.05.2015, s-a avut în vedere îmbunătăţirea echilibrului dintre dezvoltarea economică şi utilizarea durabilă a resurselor naturale, dar şi menţinerea şi creşterea atractivităţii zonelor rurale, ca elemente de bază în diversificarea activităţilor economice.

# MĂSURILE DE MEDIU ȘI CLIMĂ FINANŢATE PRIN PNDR 2014 - 2020

Măsurile de mediu şi climă aplicabile pe terenurile agricole, finanţate prin Fondul European Agricol pentru Dezvoltare Rurală (FEADR) în cadrul PNDR 2014-2020 şi implementate în România începând cu anul 2016, sunt:

* Măsura 10 – agro-mediu și climă,
* Măsura 11 – agricultura ecologică,
* Măsura 13 – plăți pentru zone care se confruntă cu constrângeri naturale sau cu alte constrângeri specifice.

Pe fondul oferit de noul pachet legislativ care reglementează finanţarea Politicii Agricole Comune în perioada 2014-2020, precum şi pe baza experienţei dobândite în perioada anterioară de programare, dar şi a informaţiilor actualizate furnizate de analiza socio-economică şi de mediu a spaţiului rural românesc, noul Program Naţional de Dezvoltare Rurală 2014-2020 aduce o serie de elemente de noutate.

Dintre acestea, cele mai importante constau în:


* revizuirea desemnării zonelor eligibile pentru unele pachete ale Măsurii 10 – agro-mediu care a avut ca rezultat şi extinderea faţă de perioada anterioară de programare, cu scopul direcţionării resurselor financiare către acţiuni care răspund mai eficient obiectivelor de mediu propuse,
* asigurarea unei mai mari flexibilităţi a angajamentelor de agro-mediu şi climă în termeni de obligaţii ale fermierilor (includerea cositului cu utilaje uşoare ca alternativă la cositul manual) şi în termeni de gestionare a angajamentelor (prelungire anuală a angajamentelor după încheierea perioadei iniţiale de 5 ani),
* introducerea unui nou pachet de agro-mediu şi climă, cu scopul adaptării practicilor agricole la efectele schimbărilor climatice, aplicabil în zonele identificate ca având un risc ridicat,
* introducerea unui nou pachet de agro-mediu şi climă, cu scopul de a încuraja creşterea animalelor din rase locale cu risc de abandon,
* susţinerea crescătorilor de animale din rase locale aflate în pericol de abandon,
* gestionarea angajamentelor încheiate de operatorii în agricultura ecologică în cadrul unei măsuri distincte (Măsura 11),
* încurajarea fermierilor să adopte practicile specifice agriculturii ecologice prin compensarea pierderilor de venituri şi a cheltuielor suplimentare înregistrate în perioada de conversie,
* asigurarea premiselor necesare pentru o mai eficientă utilizare a resurselor financiare prin condiţionarea sprijinului acordat în cadrul Măsurii 10 şi Măsurii 11 de deţinerea competenţelor necesare implementării corecte a angajamentelor prin participarea la instruiri specifice sau prin accesarea serviciilor de consiliere de către beneficiari,
* revizuirea zonelor afectate de constrângeri naturale care a avut ca rezultat o extindere semnificativă a zonelor eligibile în cadrul Măsurii 13,
* condiţionarea sprijinului acordat în cadrul Măsurilor 11 şi 13 de încadrarea beneficiarilor în categoria de „fermieri activi”,
* modificarea cadrului legislativ prin care se stabilesc obligaţiile în materie de eco-condiţionalitate.

Pentru toate aceste noi măsuri de mediu şi climă ale PNDR 2014-2020, fermierii români pot deschide noi angajamente începând cu anul 2015.

Corespondența măsurilor de mediu între cele două perioade de programare (PNDR 2007–2013 și PNDR 2014-2020) este prezentată în tabelul următor:

|  |  |
| --- | --- |
| **PNDR 2014-2020** | **PNDR 2007-2013** |
| **Măsura 10 – agro-mediu și climă cu 8 pachete:** | |
| * Pachetul 1 – pajişti cu înaltă valoare naturală (HNV) | Măsura 214 – plăţi de agro-mediu cu 7 pachete:   * Pachetul 1 – pajişti cu Înaltă Valoare Naturală (HNV) |
| * Pachetul 2 – practici agricole tradiţionale | * Pachetul 2 – practici agricole tradiţionale |
| * Pachetul 3 - pajişti importante pentru păsări * varianta 3.1 – Crex crex * varianta 3.2 – Lanius minor şi Falco vespertinus | * Pachetul 3 – pajişti importante pentru păsări * varianta 3.1 Crex crex * varianta 3.2 Lanius minor şi Falco vespertinus |
| * Pachetul 4 – culturi verzi | * Pachetul 4 – culturi verzi |
| * Pachetul 5 – adaptarea la efectele schimbărilor climatice |  |
| * Pachetul 6 – pajişti importante pentru fluturi (Maculinea sp.) | * Pachetul 6 – pajişti importante pentru fluturi (Maculinea sp.) |
| * Pachetul 7 – terenuri arabile importante ca zone de hrănire pentru gâsca cu gât roşu (Branta ruficollis) | * Pachetul 7 – terenuri arabile importante ca zone de hrănire pentru gâsca cu gât roşu (Branta ruficollis) |
| * Pachetul 8 - creșterea animalelor de fermă din rase locale în pericol de abandon | N/A |
| **Măsura 11 – agricultura ecologică** | |
| * sub-măsura 11.1 - sprijin pentru conversia la metodele de agricultură ecologică * Pachetul 1 - culturi agricole pe terenuri arabile (inclusiv plante de nutreţ) aflate în conversia la agricultura ecologică, * Pachetul 2 - legume aflate în conversia la agricultura ecologică, * Pachetul 3 - livezi aflate în conversia la agricultura ecologică, * Pachetul 4 - vii aflate în conversia la agricultura ecologică, * Pachetul 5 - plante medicinale şi aromatice aflate în conversia la agricultura ecologică, * Pachetul 6 – pajişti permanente aflate în conversia la agricultura ecologică * varianta 6.1 - pajişti permanente situate în afara zonelor eligibile pentru M.10 (p1, P2, P3.1, P3.2 şi P6) * varianta 6.1 - pajişti permanente situate în zonele eligibile pentru M.10 (p1, P2, P3.1, P3.2 şi P6) | N/A |
| * sub-măsura 11.2 - sprijin pentru menţinerea practicilor de agricultură ecologică * Pachetul 1 - culturi agricole pe terenuri arabile (inclusiv plante de nutreţ) certificate în agricultura ecologică, * Pachetul 2 - legume certificate în agricultura ecologică, * Pachetul 3 - livezi certificate în agricultura ecologică, * Pachetul 4 - vii certificate în agricultura ecologică, * Pachetul 5 - plante medicinale şi aromatice certificate în agricultura ecologică, * Pachetul 6 – pajişti permanente certificate în agricultura ecologică * varianta 6.1 - pajişti permanente situate în afara zonelor eligibile pentru M.10 (p1, P2, P3.1, P3.2 şi P6) * varianta 6.1 - pajişti permanente situate în zonele eligibile pentru M.10 (p1, P2, P3.1, P3.2 şi P6) | Măsura 214 – plăţi de agro-mediu   * Pachetul 5 – agricultură ecologică * varianta 5.1 – culturi agricole pe terenuri arabile (inclusiv plante de nutreţ) * varianta 5.2 - legume * varianta 5.3 – livezi * varianta 5.4 – vii * varianta 5.5 – plante medicinale şi aromatice |
| **Măsura 13 - plăți pentru zone care se confruntă cu constrângeri naturale sau cu alte constrângeri specifice cu 3 sub-măsuri:** | |
| * sub-măsura 13.1 – zona montană (ANC ZM) | Măsura 211 - zona montană defavorizată (ZMD) |
| * sub-măsura 13.2 - zone care se confruntă cu constrângeri naturale semnificative (ANC SEMN) | Măsura 212 – zone defavorizate – altele decât zona montană:   * zona defavorizată de condiţii naturale specifice –ZDS) |
| * sub-măsura 13.3 - zone care se confruntă cu constrângeri specifice – Delta Dunării (ANC SPEC) | Măsura 212 – zone defavorizate – altele decât zona montană:   * zona semnificativ defavorizată Delta Dunării( (ZSD) |

Beneficiarii plăților compensatorii sunt fermierii utilizatori de terenuri agricole în cazul măsurii de agro-mediu și climă și, fermierii activi utilizatori de terenuri agricole în cazul măsurii de agricultură ecologică și a măsurii care vizează zonele care se confruntă cu constrângeri naturale sau cu alte constrângeri specifice.



Plata compensatorie este plătită anual, ca sumă fixă pe unitatea de suprafață (ha) sau pe UVM (pentru pachetul 8 din măsura de agro-mediu și climă, calculat pentru femelele adulte de reproducție de rasă pură), fiind acordată în urma asumării unor angajamente voluntare:

* pe o perioadă de 5 ani pentru pachetele măsurii de agro-mediu și climă și cele care vizează menținerea agriculturii ecologice,
* pe o perioadă de maximum 2 ani (pentru culturi anuale) și maximum 3 ani (pentru culturi perene) pentru pachetele care vizează conversia la agricultura ecologică,
* anuale pentru continuarea activităţilor agricole în zonele desemnate cu constrângeri naturale sau cu alte constrângeri specifice.

# VALOAREA PLĂŢILOR COMPENSATORII PENTRU MĂSURILE DE MEDIU ŞI CLIMĂ ALE PNDR 2014 - 2020

Plăţile compensatorii se acordă în cadrul acestor măsuri, în urma încheierii unor angajamente voluntare anuale/multianuale, utilizatorilor de terenuri agricole situate în zonele definite ca eligibile pentru pachetele de agro-mediu și climă, agricultură ecologică și în zonele cu constrângeri naturale sau cu alte constrângeri specifice, stabilite în PNDR la nivel de UAT LAU2 (comune, oraşe sau municipii) şi vizează compensarea:

* costurilor suplimentare şi pierderilor de venituri rezultate în urma aplicării unor măsuri de management extensive pe terenurile agricole, orientate spre atingerea unor obiective de mediu (conservarea biodiversităţii, protecţia apelor şi a solului);
* costurilor suplimentare şi a pierderilor de venit rezultate din aplicarea practicilor specifice agriculturii ecologice;
* costurilor suplimentare și a pierderilor de venit pe care fermierii le suportă datorită constrângerilor naturale și a celor specifice care se manifestă în zonele cu influenţă asupra producției agricole.

## 

## Măsura 10 – agro-mediu și climă

|  |  |
| --- | --- |
| **Submăsura 10.1 – agro-mediu şi climă** | **Valoarea plății** |
| **Pachetul 1** – pajişti cu înaltă valoare naturală (HNV) | *93 €/ha/an* |
| **Pachetul 2** – practici agricole tradiţionale (aplicat numai în combinaţie cu Pachetul 1) | *-* |
| *varianta 2.1 – lucrări manuale* | *100 €/ha/an* |
| *varianta 2.2 – lucrări cu utilaje uşoare* | *21 €/ha/an* |
| **Pachetul 3** – pajişti importante pentru păsări | *-* |
| *sub-pachetul 3.1 – Crex crex* | *-* |
| *varianta 3.1.1 – lucrări manuale* | *261 €/ha/an* |
| *varianta 3.1.2 – lucrări cu utilaje uşoare* | *182 €/ha/an* |
| *sub-pachetul 3.2 – Lanius minor şi falco vespertinus* | *-* |
| *varianta 3.2.1 – lucrări manuale* | *159 €/ha/an* |
| *varianta 3.2.2 – lucrări cu utilaje uşoare* | *80 €/ha/an* |
| **Pachetul 4** – culturi verzi | *128 €/ha/an* |
| **Pachetul 5** – adaptarea la efectele schimbărilor climatice | *125 €/ha/an* |
| **Pachetul 6** – pajişti importante pentru fluturi (Maculinea sp.) | *-* |
| *varianta 6.1 – lucrări manuale* | *361 €/ha/an* |
| *varianta 6.2 – lucrări cu utilaje uşoare* | *282 €/ha/an* |
| **Pachetul 7** – terenuri arabile importante ca zone de hrănire pentru gâsca cu gât roşu (*Branta ruficollis*) | *250 €/ha/an* |
| **Pachetul 8** – creșterea animalelor de fermă din rase locale în pericol de abandon | *-* |
| *Ovine* | *87 €/UVM/an* |
| *Caprine* | *40 €/UVM/an* |
| *Bovine: taurine și bubaline* | *200 €/UVM/an* |
| *Ecvidee* | *200 €/UVM/an* |
| *Porcine* | *176 €/UVM/an* |

## Măsura 11 – agricultură ecologică

|  |  |  |
| --- | --- | --- |
| **Măsura 11 – agricultură ecologică – pachete** | **Valoarea plății** | |
| **Submăsura 11.1**  **conversie** | **Submăsura 11.2**  **certificat** |
| **Pachetul 1** – culturi agricole pe terenuri arabile (inclusiv plante de nutreţ) | *293 €/ha/an* | *218 €/ha/an* |
| **Pachetul 2** – legume | *500 €/ha/an* | *431 €/ha/an* |
| **Pachetul 3** – livezi | *620 €/ha/an* | *442 €/ha/an* |
| **Pachetul 4** – vii | *530 €/ha/an* | *479 €/ha/an* |
| **Pachetul 5** – plante medicinale şi aromatice | *365 €/ha/an* | *350 €/ha/an* |
| **Pachetul 6** – pajiști permanente | *-* | *-* |
| *sub-pachetul 6.1 (zone neeligibile M.10 P1, P2, P3.1, P3.2 şi P6)* | *124 €/ha/an* | *111 €/ha/an* |
| *sub-pachetul 6.2 (zone eligibile M.10 P1, P2, P3.1, P3.2 şi P6, dar parcele fără angajament M.10)* | *87 €/ha/an* | *78 €/ha/an* |

## Măsura 13 - plăți pentru zonele care se confruntă cu constrângeri naturale

|  |  |
| --- | --- |
| **Măsura 13 – zonele care se confruntă cu constrângeri naturale sau cu alte constrângeri specifice - submăsuri** | **Valoarea plății** |
| sub-măsura 13.1 – plăți compensatorii în zona montană (ANC ZM) | *86 €/ha/an* |
| sub-măsura 13.2 – plăți compensatorii pentru zone care se confruntă cu constrângeri naturale semnificative (ANC SEMN) | *54 €/ha/an* |
| sub-măsura 13.3 – plăți compensatorii pentru zone care se confruntă cu constrângeri specifice (ANC SPEC) | *70 €/ha/an* |

În cazul fermelor cu suprafeţe agricole mai mari de 50 ha (prag de la care începe aplicarea degresivității), valoarea plăţii scade pentru acele suprafeţe agricole care depăşesc această valoare:

• 1-50 ha - 100% din prima acordată pe hectar,

• 50,01-100 ha - 75% din prima acordată pe hectar,

• 100,01-300 ha - 50% din prima acordată pe hectar,

• peste 300 ha - 35% din prima acordată pe hectar.

Pentru sub-măsurile 13.2 și 13.3, în cazul în care în urma aplicării degresivității, valoarea plății compensatorii/ha ar ajunge la un nivel inferior celui de 25 €/ha, plata compensatorie acordată pe unitatea de suprafaţă va fi în cuantum de 25 €/ha.

# CRITERII DE ÎNCADRARE ÎN ZONELE ELIGIBILE PENTRU MĂSURILE DE MEDIU ŞI CLIMĂ ALE PNDR 2014-2020

## Măsura 10 – agro-mediu și climă / Pachetul 1 – pajişti cu înaltă valoare naturală şi Pachetul 2 – practici agricole tradiţionale


Utilizând criteriile propuse de Forumul European pentru Conservarea Naturii şi Pastoralism (European Forum for Nature Conservation and Pastoralism <http://www.efncp.org/policy/indicators-high-nature-value-farming>) au putut fi încadrate în această categorie:

* pajiştile naturale şi semi-naturale, în special cele din zona montană şi colinară,
* livezile tradiţionale extensive în care fondul vechilor fâneţe se conservă aproape în întregime, făcând din acestea unul dintre cele mai valoroase şi mai bine conservate habitate traditionale din zona carpatică, Transilvania şi zona pericarpatică. În plus, aceste livezi tradiţionale conservă, în cele mai multe cazuri, soiuri autohtone vechi de pomi fructiferi, care constituie un genofond cultural ancestral, periclitat, ce trebuie păstrat,
* pajişti permanente utilizate extensiv care sunt asociate în general cu o mare diversitate floristică în România, ceea ce asigură implicit marea diversitate faunistică (păsări, insecte, animale mici şi mari).

Pentru desemnarea în cadrul PNDR 2007-2013 a unităţilor administrativ-teritoriale (UAT) de nivel LAU2 (municipii, oraşe şi comune) care au putut fi încadrate ca zone cu Înaltă Valoare Naturală au fost aplicate criteriile bazate pe folosinţa terenurilor utilizând bazele de date Corine Land Cover şi FAO-LCCS. Astfel, o unitate administrativ-teritorială este încadrată ca zonă cu Înaltă Valoare Naturală dacă peste 50% din terenul ei agricol se încadrează în una din condiţiile de definire a HNV enumerate mai sus. În desemnarea anterioară (PNDR 2007-2013) suprafaţa eligibilă de pajişti situate în cele 1.038 UAT încadrate în zonele HNV, a fost de aprox. 2,169 milioane hectare.

În noua desemnare aplicată pentru PNDR 2014-2020 se menţin zonele care au fost eligibile în perioada anterioară de programare, cu excepţia UAT care se suprapun total sau parţial cu cele mai importante situri Natura 2000 ca reprezentativitate pentru speciile de păsări vizate de Pachetul 3 (*Crex crex*, *Lanius minor* şi *Falco vespertinus*). Diferenţele dintre suprafețele eligibile pentru Pachetul 1 în cele două perioade de programare se datorează aşadar faptului că zona eligibilă pentru Pachetul 3 – pajişti importante pentru păsări a fost revizuită pe baza reprezentativităţii siturilor Natura 2000 pentru cele 3 specii de păsări, astfel încât cele mai importante 4 SPA-uri pentru populaţiile de Crex crex din România şi unul din cele mai importante SPA-uri pentru Lanius minor se suprapun pe o parte din zona care a fost eligibilă HNV în perioada 2007-2013. Astfel, suprafaţa rezultată a terenurilor agricole utilizate ca pajişti permanente definite ca zone cu înaltă valoare naturală (HNV) este de cca. 2 milioane ha (conform LPIS 2013 – APIA), fiind situată pe teritoriul a 958 unităţi administrativ-teritoriale.

Trebuie menţionat şi faptul că o mare parte a zonelor protejate importante din România (atât de interes naţional, cât şi comunitar sau internaţional) sunt acoperite (aproximativ 43,38 % din suprafaţa SPA-urilor şi 55,76 % din suprafaţa SCI-urilor) de zonele cu Înaltă Valoare Naturală (HNV), pachet care deşi este focusat pe conservarea speciilor de plante asociate pajiştilor permanente are potenţialul de a aduce şi o contribuţie indirectă la protecţia altor specii sălbatice importante sau habitate prioritare. Ca o evaluare de ansamblu, zona eligibilă propusă pentru Pachetele 1 şi 2 ale Măsurii de agro-mediu şi climă acoperă cca. 51,37 % din suprafaţa siturilor Natura 2000 desemnate în România.



## Măsura 10 agro-mediu şi climă / Pachetul 3 – pajişti importante pentru păsări

În perioada de programare 2007-2013, în cadrul Măsurii 214 plăți de agro-mediu, protejarea celor trei specii prioritare de păsări (*Crex crex*, *Lanius minor* şi *Falco vespertinus*) a fost sprijinită prin introducerea unui pachet pilot a cărui suprafață eligibilă acoperea cca. 260.000 ha de pajiști permanente din zonele identificate ca Zone Importante pentru Păsări (IBA). Numărul total de UAT eligibile în cadrul pachetului a fost de 282, din care 108 UAT eligibile pentru varianta 1 – *Crex crex* şi 174 UAT eligibile pentru varianta 2 – *Lanius minor* şi *Falco vespertinus*. Zona eligibilă acoperea teritorii desemnate ca IBA (Important Bird Areas / arii importante pentru păsările sălbatice) în care populaţiile celor 3 specii prioritare la nivel comunitar erau foarte bine reprezentate.

Pentru perioada de programare 2014-2020 s-a avut în vedere continuarea eforturilor de conservare a celor trei specii de păsări, noua desemnare urmărind totodată să contribuie la implementarea Directivei Păsări, chiar în lipsa planurilor de management pentru majoritatea siturilor Natura 2000, prin încluderea în zonele eligibile a celor mai reprezentative SPA-uri pentru speciile vizate. Selectarea celor mai reprezentative SPA-uri a avut în vedere, de asemenea, suprapunerea cu IBA-urile care au stat la baza desemnării anterioare a zonelor eligibile pentru Pachetul 3 al M.214. O diferenţă se observă în cazul desemnării zonei eligibile adresate conservării pajiştilor importante pentru *Crex crex*, unde nu există o corespondenţă directă între IBA-urile selectate în perioada 2007-2013 şi SPA-urile selectate pentru perioada 2014-2020, pe baza reprezentativităţii din perspectiva numărului de perechi de păsări estimate prin formularele standard care au stat la baza desemnării siturilor. În vederea asigurării consistenţei, pe lângă datele aferente fişelor standard elaborate în vederea desemnării SPA-urilor importante pentru *Crex crex* şi *Lanius minor* şi datele obţinute din raportarea distribuţiei speciilor pe baza articolului 12 al Directivei Păsări, s-au utilizat şi datele rezultate în urma implementării unor proiecte sau rezultate în urma recensămintelor pentru *Falco vespertinus*. SPA-urile selectate sunt:

* *Crex crex* – ROSPA0028, ROSPA0033, ROSPA0114 şi ROSPA0138 (primele 4 situri ca reprezentativitate prin stabilirea unui prag peste 215 perechi de păsări pe baza fişelor standard).
* *Falco vespertinus* – ROSPA0001, ROSPA0015, ROSPA0031, ROSPA0047, ROSPA0067, ROSPA0103, ROSPA0126, ROSPA0135, ROSPA0142, ROSPA0144 (primele 10 situri ca reprezentativitate prin stabilirea unui prag peste 30 perechi de păsări) şi ROSPA0013, ROSPA0016, ROSPA0019, ROSPA0022, ROSPA0024, ROSPA0036, ROSPA0039, ROSPA0042, ROSPA0048, ROSPA0061, ROSPA0066, ROSPA0070, ROSPA0071, ROSPA0072, ROSPA0074, ROSPA0076, ROSPA0078, ROSPA0090, ROSPA0094, ROSPA0095, ROSPA0097, ROSPA0101, ROSPA0102, ROSPA0106, ROSPA0108, ROSPA0111, ROSPA0113, ROSPA0118, ROSPA0120, ROSPA0121, ROSPA0127, ROSPA0128, ROSPA0130, ROSPA0137, ROSPA0145, ROSPA0148 (pe baza reprezentativităţii, utilizând datele rezultate în urma raportării din 2014 pe articolul 12 al Directivei Păsări şi recensămintelor).
* *Lanius minor* – ROSPA0001, ROSPA0002, ROSPA0015, ROSPA0016, ROSPA0017, ROSPA0019, ROSPA0029, ROSPA0073, ROSPA0100, ROSPA0119 (primele 10 situri ca reprezentativitate prin stabilirea unui prag peste 125 de perechi de păsări) şi ROSPA0004, ROSPA0006, ROSPA0008, ROSPA0040, ROSPA0049, ROSPA0068, ROSPA0069, ROSPA0135 (pe baza fişelor standard şi repartiţiei furnizată de raportarea pe art. 12 al Directivei Păsări).

Unele din siturile vizate, deşi se situau în perioada 2007-2013 în zona eligibilă HNV, datorită reprezentativităţii speciilor de păsări vizate de Pachetul 3 al M.10, au fost incluse pentru perioada 2014-2020 în zona eligibilă pentru pachetul adresat *Crex crex* (ROSPA0028, ROSPA0033, ROSPA0114 şi ROSPA0138) sau pentru pachetul adresat *Lanius minor* (ROSPA0029).

Suprafaţa de pajişti permanente situate în cele 567 UAT-uri eligibile (din care 83 eligibile pentru P.3.1 şi 484 eligibile pentru P.3.2) este de aprox 565 mii hectare (din care 155 mii ha eligibile pentru P.3.1 şi 410 mii ha eligibile pentru P3.2). În total, zona eligibilă selectată în cadrul acestui pachet acoperă aproximativ 44,31 % din suprafaţa totală a SPA-urilor desemnate la nivel naţional (din care 7,09% în zonele eligibile pentru P.3.1 şi 37,22% în zonele eligibile pentru P.3.2). În acelaşi timp, zona desemnată va contribui la atingerea obiectivelor de conservare stabilite pentru speciile prioritare şi habitatele importante situate în 28,02% din suprafaţa totală a SCI-urilor desemnate în România (din care 3,11% în zonele eligibile pentru P.3.1 şi 24,91% în zonele eligibile pentru P.3.2). Ca o evaluare de ansamblu, zona eligibilă propusă pentru P.3 al M.10 acoperă cca. 32,95% din suprafaţa siturilor Natura 2000 desemnate în România (din care 5,64% în zonele eligibile pentru P.3.1 şi 27,31% în zonele eligibile pentru P.3.2). În zonele selectate, pe baza datelor din fişele standard, se regăsesc cca. 35,51% din populaţiile de *Crex crex*, cca. 87,4% din populaţiile de *Falco vespertinus* şi cca. 60,86% din populaţiile de *Lanius minor* estimate ca prezente în SPA-urile desemnate în România. O serie de specii cu statut nefavorabil la nivel global vor beneficia indirect de implementarea acestui pachet: *Falco cherrug*, *Coracias garrulus* și *Lanius collurio*.

## Măsura 10 agro-mediu şi climă / Pachetul 4 – culturi verzi

Pachetul vizează conservarea apei şi a solului, prin asigurarea acoperirii pe timpul iernii cu specii de plante fixatoare de azot şi are aplicabilitate la nivel naţional.

## Măsura 10 agro-mediu şi climă / Pachetul 5 – adaptarea la efectele schimbărilor climatice

Desemnarea zonelor în care se poate aplica P5 s-a făcut prin suprapunerea în mediul GIS a două straturi de informaţii, valorile fiecărui strat fiind mediate pentru terenul agricol la nivel de UAT LAU2:


* cantitatea de apă accesibilă din sol calculată din extensia cu funcţii de pedotransfer a hărţii de sol 1:200.000 a României în format digital (SIGSTAR-200),
* numărul de zile de creştere definite ca numarul de zile din an în care temperatura medie a aerului este peste 5°C şi raportul evapotranspiraţiei reale faţă de cea potenţială este mai mare de 0,5. Acest indicator a fost calculat utilizând modelul de simulare ROIMPEL, utilizând baza de date de sol SIGSTAR-200 şi datele climatice pe seria de ani 1991-2000.

Prin excluderea UAT insulare şi adăugarea UAT vecine în vederea omogenizării zonelor selectate, valorile prag rezultate ale indicatorilor sunt:

* maximum 65 mm apă pe profilul de sol cu rădăcini pentru cantitatea de apă accesibilă din sol (cu excepţia unei UAT ptr. care se înregistrază o valoare mai mare decât pragul, respectiv de 92 mm) şi
* maximum 106 zile de creştere (cu excepţia unei UAT care înregistrează valoarea 111).

Validarea ipotezei pe baza căreia sunt selectate zonele este făcută prin analiza la nivel de UAT a indicatorului ESAI (Environmentally Sensitive Area Index) privind sensibilitatea arealelor la deşertificare, calculat pe baza datelor de sol, climă şi management agricol, utilizând metodologia MEDALUS (Ghid al indicatorilor cheie de deșertificare și cartografierea zonelor sensibile din punct de vedere ecologic la deșertificare, DG Science, 1999). Prin utilizarea metodologiei MEDALUS pentru evaluarea arealelor sensibile la deşertificare a fost elaborată harta riscului la deşertificare în România cu menţionarea zonelor „critice” în care efectele induse de schimbările climatice asupra agro-ecosistemelor pot fi majore. Toate zonele selectate înregistrează valori care indică încadrarea în clasa “critic”.

Conform „Metodologiei de elaborare a studiilor pedologice – indicatori eco-pedologici” capacitatea de apă utilă/accesibilă este încadrată în categoria „foarte mică" în cazul în care valorile ei sunt mai mici de 100 mm apă pe 100 cm sol (cu subdiviziuni: foarte mică <50 mm, mică 50-65 mm, mijlocie 66-80 mm, mare 81-100 mm). Limita propusă de 65 mm corespunde unei cantităţi de apă care în condiţiile medii de evapo-transpiraţie în perioada de vegetaţie se epuizează în 7 zile. În urma calculării perioadei de creştere, solurile încadrate în această clasă au prezentat valori sub limita considerată valoare „critică”. Limita de 106 zile de creştere în prezent reprezintă arealele care conform scenariilor de schimbări climatice vor prezenta la nivelul anilor 2020 valori corespunzătoare limitei de 75 zile care caracterizează conform aceluiaşi indicator arealele cu restricţii severe.



Ca rezultat, se consideră că UAT cele mai potrivite pentru aplicarea măsurilor incluse în P5 sunt cele în care sunt îndeplinite simultan unele condiţii care se referă la influenţa climei asupra practicării activităţilor agricole:

* cantitatea de apă accesibilă din sol se încadrează în clasele „foarte mică”,
* numărul redus de zile de creştere,
* clasa de expunere la efectele schimbărilor climatice fiind reflectată de indicatorul ESAI.

Zona în care se va aplica pachetul pilot adresat adaptarii agriculturii la efectele schimbărilor climatice, acoperă teritoriul administrativ al unui număr de 71 UAT, suprafaţa de teren arabil fiind estimată la cca. 900 mii ha.

## Măsura 10 agro-mediu şi climă / Pachetul 6 – pajişti importante pentru fluturi (Maculinea sp.)

Pe pajiştile permanente din zona Clujului şi cele situate în Obcinele Bucovinei, evaluarea populaţiilor de fluturi din speciile genului Maculinea, specii care se regăsesc în lista speciilor animale și de vegetale de importanță comunitară care necesită protecție strictă, precizată în Anexa IV din Directiva Habitate, a arătat faptul că aici se găseşte, în funcţie de specie, până la 3 % din populaţia la nivel comunitar, aceste zone înregistrând până la 40 % din populaţiile la nivel naţional. Zonele selectate ca eligibile în cadrul acestui pachet, încă din perioada 2007-2013, sunt situate în judeţul Cluj şi în judeţul Suceava, pe teritoriul a 26 UAT, suprafaţa de pajişti permanente din aceste zone fiind de cca. 23.000 ha.

## Măsura 10 agro-mediu şi climă / Pachetul 7 – terenuri arabile importante ca zone de hrănire pentru gâsca cu gât roşu (Branta ruficollis)

În perioada 2014-2020, zonele eligibile pentru Pachetul 7 sunt reprezentate numai de zonele de hrănire situate la nivelul Ariilor de Importanță Avifaunistică (SPA-uri). Acestea acoperă suprafața eligibilă desemnată pentru perioada 2007-2013 care includea Ariile de Protecție Specială Avifaunistică (IBA-uri), acoperind în principal teritoriile de înnoptare. Pe lângă zonele propuse anterior (2007-2013), în vederea asigurării consistenţei şi omogenizării zonelor eligibile, pentru următoarea perioadă de programare vor mai fi incluse unele teritorii, pe baza datelor obținute prin echiparea gâștelor cu transmițătoare satelitare instalate atât de către Societatea Ornitologică Română, cât și alți parteneri din alte State Membre.

Suprafaţa de terenuri arabile situate în cele 126 UAT incluse în zonele eligibile este de cca. 926 mii ha. În acelaşi timp, zonele selectate acoperă peste 19% din suprafaţa SPA-urilor desemnate în România. Colateral, implementarea pachetului vine în sprijinul acțiunilor de protecţie a speciilor şi habitatelor, zona eligibilă acoperind cca. 14,19% din suprafaţa SCI-urilor desemnate în România. În ansamblu, Pachetul 7 acoperă cca. 13,24 % din suprafaţa siturilor Natura 2000 desemnate în România.

## Măsura 10 agro-mediu şi climă / Pachetul 8 – creșterea animalelor de fermă din rase locale în pericol de abandon

Pachetul 8 are aplicabilitate la nivel național.

Rasele locale în pericol de abandon din România, ţinând seama de pericolul (gradul de risc) în care se află acestea, conform prevederilor art. 7(3) al Regulamentului (UE) nr. 807/2014, sunt:


|  |  |  |  |  |
| --- | --- | --- | --- | --- |
| Ovine: | Ţigaie cu cap negru de Teleorman |  | Bubaline: | Bivolul românesc |
| Raţca (Valahă cu coarne în tirbuşon) | Ecvidee: | Furioso North Star |
| Karakul de Botoşani | Huţul |
| Merinos de Suseni | Gidran |
| Merinos Transilvănean | Semigreul românesc |
| Merinos de Cluj | Shagya Arabă |
| Merinos de Palas | Nonius |
| Țigaie – varietatea ruginie | Lipiţan |
| Caprine: | Carpatina | Porcine: | Bazna |
| Alba de Banat | Mangaliţa |
| Taurine: | Sura de Stepă |  |  |

## Măsura 11 – agricultură ecologică

Pachetele măsurii 11 – *agricultură ecologică* aplicabile la nivel național pe terenurile agricole aflate în conversie/certificate în sistem ecologic sunt următoarele:

* pachetul 1 – culturi agricole pe terenuri arabile (inclusiv plante de nutreţ);
* pachetul 2 – legume;
* pachetul 3 – livezi;
* pachetul 4 – vii;
* pachetul 5 – plante medicinale şi aromatice;
* pachetul 6 – pajiști permanente.

Pachetul 6 - *pajişti permanente* se poate aplica la nivel național pe terenurile agricole aflate în conversie/certificate în sistem ecologic atât în UAT-urile care nu sunt eligibile în cadrul Măsurii 10 pentru pachetele aplicabile pe pajişti permanente (Pachetul 1, 2, 3.1, 3.2 şi 6) – varianta 6.1, cât şi în UAT-urile care sunt eligibile în cadrul Măsurii 10 pentru pachetele aplicabile pe pajişti permanente (Pachetul 1, 2, 3.1, 3.2 şi 6), dar fără angajamente de agro-mediu și climă – varianta 6.2.



## Măsura 13 – plăți pentru zone care se confruntă cu constrângeri naturale


Delimitarea **zonelor montane (ANC ZM)** a fost realizată pentru PNDR 2007 – 2013 pe baza îndeplinirii unuia dintre următoarele criterii:

* altitudinea medie la nivelul LAU2 (comune/oraşe, municipii) > 600 m sau
* altitudinea medie la nivelul LAU2 între 400 şi 600m şi panta medie peste 15%.

Întrucât criteriile pentru desemnarea ***zonelor mot*a*ne*** nu au fost modificate faţă de precedenta perioadă de programare, lista localităţilor încadrate în zona montană nu a suferit modificări în perioada de programare 2014 - 2020, cu excepţia introducerii unei comune (Solca din judeţul Suceava) ca urmare a reorganizării administrativ-teritoriale prin divizare.

Delimitarea **zonelor care se confruntă cu constrângeri naturale semnificative (ANC SEMN)** se face la nivelul unităţilor teritoriale (LAU2) în funcţie de îndeplinirea pe cel puţin 60% din suprafaţa agricolă a UAT a cel puţin unui criteriu biofizic prevăzut în Anexa III a Regulamentului de dezvoltare rurală nr. 1305/2013. De asemenea, în conformitate cu art. 32 (4) din Regulament, în procesul de desemnare a acestor zone s-a aplicat și metodologia de ajustare (fine-tuning FT) bazată pe criteriile privind utilizarea irigațiilor, ponderea culturilor permanente (vii și livezi) și producția medie pentru principalele două culturi pe teren arabil (grâu și porumb).

Delimitarea **zonelor care se confruntă cu constrângeri specifice (ANC SPEC)** s-a realizat prin selectarea UAT care se suprapun total sau parţial cu Rezervaţia Biosferei „Delta Dunării” din cauza potenţialului natural agricol mai scăzut decât în restul țării.



|  |  |  |  |  |
| --- | --- | --- | --- | --- |
| **R.1305/2013 art. 32 - ANC (2015-2020)** | **Nr. LAU2** | **% LAU2** | **Suprafață agricolă (ha)** | **Suprafață agricolă (%)** |
| Art. 32(2) – ANC ZM | 658 | 20,69% | 2.089.399 | 15,44% |
| Art. 32(3) – ANC SEMN | 769 | 24,17% | 4.505.042 | 33,28% |
| Art. 32(4) – ANC SPEC | 24 | 0,75% | 180.953 | 1,34% |
| ***Total ANC*** | ***1.451*** | ***45,61%*** | ***6.775.394*** | ***50,06%*** |
| ***Total NON ANC (incl. ANC SEMN exclus FT)*** | ***1.730*** | ***54,39%*** | ***6.759.904*** | ***49,94%*** |
| NON\_ANC\_IRIG (>50% din terenul agricol) | 12 | 0,38% | 142.644 | 1,05% |
| NON\_ANC\_VI (>20% din terenul agricol) | 12 | 0,38% | 48.603 | 0,36% |
| NON\_ANC\_PROD (>80% din media UE) | 8 | 0,25% | 68.841 | 0,51% |
| ***Art. 32(3) – non ANC (exclus FT)*** | ***32*** | ***1,01%*** | ***260.088*** | ***1,92%*** |
| **TOTAL RO** | **3.181** | **100,00%** | **13.535.298** | **100,00%** |
|  |  |  |  |  |
| **R.1257/1999 - LFA (2007-2014)** | **Nr. LAU2** | **% LAU2** | **Suprafață agricolă (ha)** | **Suprafață agricolă (%)** |
| Art. 18 – LFA ZMD | 657 | 20,66% | 2.088.315 | 15,43% |
| Art. 19 – LFA ZDS | 293 | 9,21% | 1.615.875 | 11,94% |
| Art. 20 – LFA ZSD | 24 | 0,75% | 180.953 | 1,34% |
| ***Total LFA*** | ***974*** | ***30,63%*** | ***3.885.142*** | ***28,70%*** |
| ***Total Non LFA*** | ***2206*** | ***69,37%*** | ***9.650.155*** | ***71,30%*** |
| **Total RO** | **3180** | **100,00%** | **13.535.298** | **100,00%** |

# CONDIȚII DE ELIGIBILITATE, CERINŢE SPECIFICE ŞI CERINŢE DE BAZĂ PE CARE TREBUIE SĂ LE ÎNDEPLINEASCĂ FERMIERII PENTRU OBȚINEREA PLĂȚILOR COMPENSATORII

Condiţiile ce trebuie respectate de către toţi fermierii care solicită plăţi pe suprafaţă din fonduri europene sau din bugetul naţional (inclusiv plăţi de agro-mediu și climă, agricultură ecologică şi plăți pentru zonele care se confruntă cu constrângeri naturale), sunt stabilite în baza prevederilor PNDR 2014-2020 şi ale legislaţiei europene relevante:

* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului
* Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului,
* Regulamentului (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului,
* Regulamentul delegat (UE) nr 639/2014 al Comisiei din 11 martie 2014 de completare a Regulamentului (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de modificare a anexei X la regulamentul menționat,
* Regulamentul delegat (UE) nr. 639/2014 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității,
* Regulamentul de punere în aplicare (UE) nr. 641/2014 al Comisiei din 16 iunie 2014 de stabilire a normelor de punere în aplicare a Regulamentului (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune,
* Regulamentul delegat (UE) nr. 807/2014 al Comisiei din 11 martie 2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii,
* Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR),
* Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea.

Toate aceste reguli au fost detaliate la nivel naţional, prin cadrul legislativ specific:

* OUG nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, cu modificările și completările ulterioare,
* HG nr. 226/2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat,
* Ordinul MADR nr. 619/2015 pentru aprobarea criteriilor de eligibilitate, condiţiilor specifice şi a modului de implementare a schemelor de plăţi prevăzute la art. 1 alin. (2) şi (3) din Ordonanţa de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, precum şi a condiţiilor specifice de implementare pentru măsurile compensatorii de dezvoltare rurală aplicabile pe terenurile agricole, prevăzute în Programul Naţional de Dezvoltare Rurală 2014-2020, cu modificările și completările ulterioare,
* Ordin MADR privind aprobarea formularului-tip al cererii unice de plată şi a modului de aplicare a anumitor cerinţe ale măsurilor compensatorii de dezvoltare rurală aplicabile pe terenurile agricole (Ordinul MADR nr. 620/2015 pentru anul 2015; se aprobă anual),
* Ordinul comun MADR/MMAP/ANSVSA nr. 352/636/54/2015 pentru aprobarea normelor privind ecocondiţionalitatea în cadrul schemelor şi măsurilor de sprijin pentru fermieri în România,
* Ordin MADR privind aprobarea sistemelor de sancţiuni pentru Măsurile 10 „agro-mediu şi climă”, 11 „agricultura ecologică” şi 13 „plăţi pentru zone care se confruntă cu constrângeri naturale sau cu alte constrângeri specifice”, prevăzute în PNDR 2014-2020, şi pentru măsura 214 „plăţi de agromediu", prevăzută în PNDR 2007-2013, precum şi pentru aprobarea sistemului de sancţiuni pentru ecocondiţionalitate aplicabil acestora şi schemelor de sprijin pe suprafaţă (Ordinul MADR nr. 1828/2015 pentru anul 2015; se aprobă anual).

## Condiţii de eligibilitate:

Pentru toate măsurile de mediu şi climă aplicabile pe terenurile agricole (M.10, M.11, M.13), beneficiarul:

* Este utilizatorul unei suprafeţe agricole localizată pe teritoriul României, identificabilă în Sistemul Integrat de Administrare şi Control (IACS), şi se înregistrează la APIA cu suprafaţa agricolă.
* Deţine o suprafaţă minimă a fermei de 1 ha, iar parcelele eligibile au dimensiunea minimă de 0,3 ha (în cazurile prevăzute de condiţiile specifice schemei unice de plată pe suprafaţă, în cazul anumitor tipuri de culturi, suprafaţa minimă a parcelei trebuie să fie de cel puţin 0,1 ha – pentru vii şi livezi, arbuşti fructiferi, hamei, pepiniere pomicole şi viticole).
* Să declare toate parcelele agricole eligibile și neeligibile pe care le utilizează; nedeclararea întregii suprafețe agricole utilizate atrage după sine sancțiuni (art. 16 din Regulamentul UE nr. 640/2014, cu modificările și completările ulterioare).
* Să depună anual o singură cerere unică de plată pe suprafață, indiferent dacă parcelele pe care le utilizează sunt situate în localități/județe diferite.
* Să deschidă un angajament prin depunerea cererii unice de plată. Beneficiarii vor primi o copie a cererii unice de plată la deschiderea unui angajament nou. Pentru Măsurile 10 şi 11 (angajamente multianuale), pe parcursul următorilor ani de angajament, solicitantul trebuie să reînnoiască anual cererea de plată.

Pentru pachetul 8 al Măsurii 10, beneficiarul:

* Asigură o densitate a șeptelului de cel puțin 0,3 UVM/ha (încărcătura se calculează la întregul efectiv de animale din fermă și se raportează la suprafețele de pajişti permanente).
* Deține femele de reproducție de rasă pură locală în pericol de abandon din speciile prevăzute în Program, înscrise în registrul genealogic al rasei - secțiunea principală.

Pentru Măsura 11, beneficiarul:

* Este înregistrat, în fiecare an pentru care solicită sprijin, conform prevederilor legale, ca operator în agricultura ecologică.
* Încheie pe toată durata angajamentului un contract cu un organism de inspecţie şi certificare independent, acreditat conform prevederilor legislaţiei naţionale.
* Prezintă la APIA până la data de 15 octombrie copia documentului justificativ (certificat de conformitate / master certificat / certificat de confirmare a conversiei) emis de Organismul de Inspecție și Certificare (lista organismelor de inspecție și certificare aprobate de MADR pentru efectuarea inspecţiei şi certificării produselor agroalimentare ecologice pe teritoriul României, în conformitate cu prevederile art. 4 al OM nr. 181/2012 și art. 27 al Regulamentului (CE) 834/2007 poate fi consultată pe site-ul [www.madr.ro](http://www.madr.ro), secțiunea „Agricultură” – „Agricultură ecologică” – „Organisme de inspecție și certificare”).

Pentru Măsurile 11 şi 13, beneficiarul:

* Se încadrează în categoria fermierilor activi, în înțelesul art. 9 din Regulamentul (UE) nr. 1307/2013 şi prevederilor art. 6 al OUG nr. 3/2015.

Pentru toate măsurile de mediu şi climă aplicabile pe terenurile agricole (M.10, M.11, M.13), suprafaţa eligibilă:

* Este stabilită având în vedere categoria de utilizare a terenurilor agricole şi încadrarea în zonele eligibile stabilite la nivel de măsură/sub-măsură/pachet/variantă:

|  |  |  |  |
| --- | --- | --- | --- |
| **Măsura / sub-masură / pachet / variantă** | **Categoria de utilizare a terenurilor agricole eligibile** | | **Zone eligibile (UAT LAU 2) (\*\*\*)** |
| **Măsura 10 – agro-mediu și climă cu 8 pachete:** | | | |
| * Pachetul 1 | pajişti permanente, livezi tradiţionale (\*) | | 998 UAT |
| * Pachetul 2 | pajişti permanente, livezi tradiţionale (\*) | | 998 UAT |
| * Pachetul 3 | pajişti permanente | | 567 UAT |
| * varianta 3.1 | pajişti permanente | | 83 UAT |
| * varianta 3.2 | pajişti permanente | | 484 UAT |
| * Pachetul 4 | terenuri arabile | | 3.181 UAT |
| * Pachetul 5 | terenuri arabile | | 71 UAT |
| * Pachetul 6 | pajişti permanente | | 26 UAT |
| * Pachetul 7 | terenuri arabile | | 126 UAT |
| * pachetul 8 | N/A | | 3.181 UAT |
| **Măsura 11 – agricultura ecologică** | | | |
| * sub-măsura 11.1 | |  | - |
| * Pachetul 1 | | terenuri arabile | 3.181 UAT |
| * Pachetul 2 | | terenuri arabile | 3.181 UAT |
| * Pachetul 3 | | culturi permanente – livezi | 3.181 UAT |
| * Pachetul 4 | | culturi permanente - vii | 3.181 UAT |
| * Pachetul 5 | | terenuri arabile | 3.181 UAT |
| * Pachetul 6 | | pajişti permanente | 3.181 UAT |
| * varianta 6.1 | | pajişti permanente | 1.551 UAT |
| * varianta 6.2 (\*\*) | | pajişti permanente | 1.630 UAT |
| * sub-măsura 11.2 | |  | - |
| * Pachetul 1 | | terenuri arabile | 3.181 UAT |
| * Pachetul 2 | | terenuri arabile | 3.181 UAT |
| * Pachetul 3 | | culturi permanente – livezi | 3.181 UAT |
| * Pachetul 4 | | culturi permanente - vii | 3.181 UAT |
| * Pachetul 5 | | terenuri arabile | 3.181 UAT |
| * Pachetul 6 | | pajişti permanente | 3.181 UAT |
| * varianta 6.1 | | pajişti permanente | 1.551 UAT |
| * varianta 6.2 (\*\*) | | pajişti permanente | 1.630 UAT |
| **Măsura 13 - plăți pentru zone care se confruntă cu constrângeri naturale** | | | |
| * sub-măsura 13.1 | terenuri arabile, pajişti permanente, culturi permanente (vii şi livezi) | | 658 UAT |
| * sub-măsura 13.2 | terenuri arabile, pajişti permanente, culturi permanente (vii şi livezi) | | 769 UAT |
| * sub-măsura 13.3 | terenuri arabile, pajişti permanente, culturi permanente (vii şi livezi) | | 24 UAT |
|  | | | |
| *(\*) Livada tradiţională utilizată extensiv poate fi asimilată cu sistemul agro-pomicol prezentat în literatura de specilitate. Potrivit acesteia, nu există o simetrie a culturii. În cazul în care pomii sunt plantaţi pe linii şi rânduri, distanţele între aceştia pot fi mai mari de 12-15 m între rânduri şi 3,5-5 m pe rând. În aceste livezi se pot cultiva orice specii pomicole, livada putând avea şi o combinaţie de specii. În majoritatea livezilor extensive se regăsesc specii pomicole locale, cu rezistenţă mare la condiţiile pedoclimatice specifice şi cu productivităţi reduse, constituind rezervoare genetice la nivel local. Inputurile în cadrul acestor livezi sunt foarte reduse sau inexistente, producţia rezultată fiind foarte mică comparativ cu livezile intensive. Densitatea pomilor este scăzută (maximum 240 pomi/ha), indiferent de specia cultivată, gradul de acoperire cu pomi al terenului fiind redus. Intervalele dintre pomi sunt acoperite cu specii furajere perene (utilizate ca pajişti permanente prin cosit sau păşunat) sau în unele cazuri intervelele dintre rânduri sunt cultivate cu plante furajere, cartof sau alte specii de plante. Eligibile pentru pachetele 1 şi 2 ale Măsurii 10 vor fi numai livezile tradiţionale care sunt utilizate ca pajişti permanente prin cosit şi/sau păşunat, parcelele eligibile având dimensiunea minimă de 0,3 ha.* | | | |
| *(\*\*) Varianta 6.2 a Pachetului 6, atât pentru sub-măsura 11.1, cât şi pentru sub-măsura 11.2, se poate aplica numai în unităţile administrativ-teritoriale care nu sunt eligibile în cadrul Măsurii 10 pentru pachetele aplicabile pe pajişti permanente (Pachetul 1, 2, 3.1, 3.2 şi 6). Acestea se pot aplica numai dacă pe parcela care face obiectul angajamentului nu există un angajament de agro-mediu şi climă (Măsura 10 – Pachetul 1, 2, 3.1, 3.2 şi 6) aflat în desfăşurare.* | | | |
| *(\*\*\*) În cazul pachetelor 1, 2, 3, 5, 6 și 7 din cadrul măsurii de agro-mediu și climă, pachetul 6 din cadrul măsurii de agricultură ecologică (atât pentru conversie, cât și pentru menținere) și pentru măsura care vizează zonele care se confruntă cu constrângeri naturale sau cu alte constrângeri specifice, fermierii trebuie să verifice dacă terenurile agricole pe care le utilizează se află în UAT-urile eligibile. Lista acestora este publicată pe site-ul APIA (*[*www.apia.org.ro*](http://www.apia.org.ro)*), site-ul MADR (*[*www.madr.ro*](http://www.madr.ro)*, la secțiunea „Dezvoltare rurală”), la sediul Compartimentelor Judeţene de Dezvoltare Rurală din cadrul Autorităţii de Management pentru PNDR, la sediul Centrelor Locale şi Centrelor Judeţene ale APIA sau la sediul Direcţiilor Judeţene pentru Agricultură. În cazul pachetelor 4 și 8 aferente măsurii de agro-mediu și climă și pachetelor 1, 2, 3, 4 și 5 din cadrul măsurii de agricultură ecologică (atât pentru conversie, cât și pentru menținere) sunt eligibile pentru plată toate terenurile arabile la nivel naţional.* | | | |

Aplicarea angajamentelor pe suprafaţă:

* Angajamentele în cadrul Măsurii 10 pentru Pachetele 1, 2, 3.1, 3.2, 6 şi 7 şi în cadrul Măsurii 11 pentru toate pachetele se aplică la nivel de parcelă agricolă, neexistând posibilitatea schimbării parcelelor pe perioada angajamentelor.
* Angajamentele în cadrul Măsurii 10 pentru Pachetele 4 şi 5 sunt condiţionate de menţinerea valorii suprafeţei pe toată perioada de angajament, parcelele pe care se aplică cerinţele putând fi schimbate de la un an la altul.
* Angajamentele în cadrul Măsurii 13 nu sunt condiţionate de menţinerea aceloraşi parcele agricole sau de menţinerea valorii suprafeţei.
* Angajamentele în cadrul Măsurii 10 pentru Pachetul 8 se implementează şi se monitorizează pe toată perioada de desfăşurare a acestora pentru asigurarea menţinerii efectivelor de animale femele adulte de reproducţie din rase locale în pericol de abandon prevăzute la începerea angajamentului.

Combinarea sub-măsurilor/pachetelor/variantelor în cadrul măsurilor de mediu şi climă ale PNDR 2014-2020:

* plăţile compensatorii acordate în cadrul măsurilor/ sub-măsurilor / pachetelor / variantelor se pot cumula pe aceleaşi parcele agricole în unele situaţii, aşa cum este prezentat în tabelul de mai jos.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **MASURI PACHETE** | M.10 P1 | M.10 P2 | M.10 P3.1 | M.10 P3.2 | M.10 P4 | M.10 P5 | M.10 P6 | M.10 P7 | M.10 P8 | M.11.1 P1 | M.11.1 P2 | M.11.1 P3 | M.11.1 P4 | M.11.1 P5 | M.11.1 P6 | M.11.2 P1 | M.11.2 P2 | M.11.2 P3 | M.11.2 P4 | M.11.2 P5 | M.11.2 P6 | M.13.1 | M.13.2 | M.13.3 |
| M.10 P1 |  | X | - | - | - | - | - | - | NA | - | - | - | - | - | - | - | - | - | - | - | - | X | X | - |
| M.10 P2 | X |  | - | - | - | - | - | - | NA | - | - | - | - | - | - | - | - | - | - | - | - | X | X | - |
| M.10 P3.1 | - | - |  | - | - | - | - | - | NA | - | - | - | - | - | - | - | - | - | - | - | - | X | - | - |
| M.10 P3.2 | - | - | - |  | - | - | - | - | NA | - | - | - | - | - | - | - | - | - | - | - | - | - | X | X |
| M.10 P4 | - | - | - | - |  | X | - | - | NA | X | X | - | - | - | - | X | X | - | - | - | - | X | X | X |
| M.10 P5 | - | - | - | - | X |  | - | - | NA | X | - | - | - | - | - | X | - | - | - | - | - | - | X | - |
| M.10 P6 | - | - | - | - | - | - |  | - | NA | - | - | - | - | - | - | - | - | - | - | - | - | X | - | - |
| M.10 P7 | - | - | - | - | - | - | - |  | NA | - | - | - | - | - | - | - | - | - | - | - | - | - | X | X |
| M.10 P8 | NA | NA | NA | NA | NA | NA | NA | NA |  | NA | NA | NA | NA | NA | NA | NA | NA | NA | NA | NA | NA | NA | NA | NA |
| M.11.1 P1 | - | - | - | - | X | X | - | - | NA |  | - | - | - | - | - | - | - | - | - | - | - | X | X | X |
| M.11.1 P2 | - | - | - | - | X | - | - | - | NA | - |  | - | - | - | - | - | - | - | - | - | - | X | X | X |
| M.11.1 P3 | - | - | - | - | - | - | - | - | NA | - | - |  | - | - | - | - | - | - | - | - | - | X | X | X |
| M.11.1 P4 | - | - | - | - | - | - | - | - | NA | - | - | - |  | - | - | - | - | - | - | - | - | X | X | X |
| M.11.1 P5 | - | - | - | - | - | - | - | - | NA | - | - | - | - |  | - | - | - | - | - | - | - | X | X | X |
| M.11.1 P6 | - | - | - | - | - | - | - | - | NA | - | - | - | - | - |  | - | - | - | - | - | - | X | X | - |
| M.10.2 P1 | - | - | - | - | X | X | - | - | NA | - | - | - | - | - | - |  | - | - | - | - | - | X | X | X |
| M.10.2 P2 | - | - | - | - | X | - | - | - | NA | - | - | - | - | - | - | - |  | - | - | - | - | X | X | X |
| M.10.2 P3 | - | - | - | - | - | - | - | - | NA | - | - | - | - | - | - | - | - |  | - | - | - | X | X | X |
| M.10.2 P4 | - | - | - | - | - | - | - | - | NA | - | - | - | - | - | - | - | - | - |  | - | - | X | X | X |
| M.10.2 P5 | - | - | - | - | - | - | - | - | NA | - | - | - | - | - | - | - | - | - | - |  | - | X | X | X |
| M.10.2 P6 | - | - | - | - | - | - | - | - | NA | - | - | - | - | - | - | - | - | - | - | - |  | X | X | - |
| M.13.1 | X | X | X | - | X | - | X | - | NA | X | X | X | X | X | X | X | X | X | X | X | X |  | - | - |
| M.13.2 | X | X | - | X | X | X | - | X | NA | X | X | X | X | X | X | X | X | X | X | X | X | - |  | - |
| M.13.3 | - | - | - | X | X | - | - | X | NA | X | X | X | X | X | - | X | X | X | X | X | - | - | - |  |
|  | | | | | | | | | | | | | | | | | | | | | | | | |
| *LEGENDA* | | | | | | | | | | | | | | | | | | | | | | | | |
| *X* | *combinaţie posibilă (plăţile petnru angajamente aflate în derulare pe aceeaşi suprafaţă agricolă se cumulează)* | | | | | | | | | | | | | | | | | | | | | | | |
| *-* | *combinaţia nu este posibilă* | | | | | | | | | | | | | | | | | | | | | | | |
| *NA* | *neaplicabil (angajamentele încheiate pentru M.10.1 P8 vizează animalele, nu terenurile agricole)* | | | | | | | | | | | | | | | | | | | | | | | |

## Cerinţe generale

Pentru toate măsurile de mediu şi climă aplicabile pe terenurile agricole (M.10, M.11, M.13), beneficiarul trebuie:

* Să respecte cerinţele specifice aferente angajamentului pentru care aplică, pe suprafeţele pe care solicită sprijinul, pe toată perioada angajamentului:
  + minim 5 ani pentru Măsura 10 – agro-mediu şi climă,
  + maxim 2 ani (pentru culturi anuale) sau maxim 3 ani (pentru culturi perene) pentru submăsura 11.1 – agricultură ecologică – conversie,
  + minim 5 ani pentru submăsura 11.2 – agricultură ecologică – certificat şi
  + 1 an pentru Măsura 13 – zone afectate de constrângeri naturale).
* Să respecte pe toate suprafeţele agricole aparţinând fermei cerinţele de eco-condiţionalitate, prevăzute de titlul VI capitolul I al Regulamentului (UE) nr. 1306/2013, reglementate prin legislația națională (Ordinul comun MADR/MMAP/ANSVSA nr. 352/636/54/2015) pe toată suprafața agricolă a exploatației, respectiv: Bunele Condiții Agricole și de Mediu (GAEC) şi Cerinţele Legale în Materie de Gestionare (SMR).

Pentru toate pachetele Măsurilor 10 şi 11, beneficiarul trebuie:

* Să respecte cerinţele de bază stabilite pentru fiecare angajament prin fişele tehnice ale măsurilor (eco-condiţionalitate, cerințe minime privind utilizarea îngrăşămintelor şi a pesticidelor) şi să demonstreze desfăşurarea activităţii minime pe suprafața agricolă.
* Să țină evidența activităţilor relevante pentru îndeplinirea angajamentelor asumate în caietul de agro-mediu și climă (pentru Măsura 10) și/sau în caietul de agricultură ecologică (pentru Măsura 11).
* Să demonstreze că deţine cunoștințele și informațiile relevante sau beneficiază de expertiza tehnică necesară pentru implementarea angajamentelor.

## Cerinţele specifice

### Măsura 10 – agro-mediu și climă / Pachetul 1 – pajişti cu înaltă valoare naturală*:*

* utilizarea fertilizanţilor chimici şi a pesticidelor este interzisă,
* utilizarea tradiţională a gunoiului de grajd este permisă până în echivalentul a maximum 40 kg. N s.a./ha (1 UVM/ha),
* cositul poate începe doar după data de 1 iulie (pentru terenurile situate în UAT cu altitudini medii mai mari sau egale cu 600 m) sau după data de 15 iunie (pentru terenurile situate în UAT cu altitudini medii mai mici de 600 m),
* păşunatul se efectuează cu maxim 1 UVM pe hectar.

### Măsura 10 – agro-mediu și climă / Pachetul 2 – practici agricole tradiționale

* Varianta 2.1 – lucrări manuale pe pajişti permanente utilizate ca fâneţe – lucrările cu utilaje mecanizate nu sunt permise pe suprafaţa pajiştilor şi a livezilor tradiţionale aflate sub angajament cu excepţia celor operate cu forţă animală.
* varianta 2.2 - lucrări cu utilaje uşoare pe pajişti permanente utilizate ca fâneţe – cositul se poate efectua cu utilaje mecanizate de mică capacitate (utilaje cu lama scurtă și viteză mică de deplasare), fiind interzisă folosirea utilajelor grele.

În înţelesul aplicării cerinţei specifice a varintei 2.2 a Pachetului 2, a variantelor 3.1.2 şi 3.2.2 ale Pachetului 3, precum şi a variantei 6.2 a Pachetului 6, sintagma „utilaje uşoare” se referă la utilaje mecanizate de capacitate mică (utilaje cu lama scurtă și viteză mică de deplasare) cu o masă redusă de până la 400 Kg, iar lăţimea lamei până în 1,2 m.

### Măsura 10 – agro-mediu și climă / Pachetul 3 – pajişti importante pentru păsări

Sub-pachetul 3.1 – Crex crex

* cositul se poate efectua doar după data de 31 iulie,
* cositul se va realiza dinspre interiorul parcelei spre exteriorul acesteia,
* păşunatul se va efectua cu maximum 0,7 UVM pe hectar,
* lucrările cu utilaje mecanizate nu sunt permise pe suprafaţa pajiştilor aflate sub angajament, cu excepţia celor operate cu forţă animală (pentru varianta 3.1.1) sau lucrările se pot efectua cu utilaje mecanizate de mică capacitate (cosit cu utilaje cu lama scurtă și viteză mică de deplasare), fiind interzisă folosirea utilajelor grele (pentru varianta 3.1.2),
* sunt interzise acţiunile care să conducă la accelerarea drenajului natural al pajiştilor aflate sub angajament.

Sub-pachetul 3.2 – Lanius minor şi Falco vespertinus:

* cositul trebuie efectuat cel mai târziu până la data de 1 iulie,
* păşunatul se va efectua cu maximum 1 UVM pe hectar,
* lucrările cu utilaje mecanizate nu sunt permise pe suprafaţa pajiştilor aflate sub angajament cu excepţia celor operate cu forţă animală (pentru varianta 3.2.1) sau lucrările se pot efectua cu utilaje mecanizate de mică capacitate (cosit cu utilaje cu lama scurtă și viteză mică de deplasare), fiind interzisă folosirea utilajelor grele (pentru varianta 3.2.2).

Pentru ambele sub-pachete ale Pachetului 3:

* utilizarea fertilizanţilor chimici şi a pesticidelor este interzisă,
* utilizarea tradiţională a gunoiului de grajd este permisă până în echivalentul a maxim 40 kg N sa/ha (1 UVM/ha),
* o bandă necosită, lată de 3 metri, va fi lăsată pe marginile fiecărei parcele (poate fi cosită după data de 1 septembrie).

### Măsura 10 – agro-mediu și climă / Pachetul 4 – culturi verzi

* semănarea culturilor verzi trebuie realizată până la 30 septembrie, utilizându-se mazărea, măzărichea, rapiţa, muştarul, lupinul sau sulfina,
* utilizarea fertilizanţilor chimici este interzisă, doar fertilizanţii organici putând fi utilizaţi înaintea înfiinţării culturilor verzi,
* biomasa formată trebuie să fie încorporată în sol cel târziu până la 31 martie,
* suprafaţa care face obiectul angajamentului trebuie să fie diferită de cea pentru care este obligatorie respectarea pe timpul iernii a standardului GAEC 4 referitor la protecţia solului (20% din suprafaţa de teren arabil a fermei).

### Măsura 10 – agro-mediu și climă / Pachetul 5 – adaptarea la efectele schimbărilor climatice

* pentru fiecare cultură de primăvară (porumb, sorg, floarea soarelui, soia) angajată pe suprafaţa cultivată se vor utiliza concomitent, în proporţii egale, cel puţin 2 hibrizi/soiuri cu precocităţi diferite (timpurii sau semi-timpurii şi semi-tardivi sau tardivi),
* fermierii care încheie angajamente, vor trebui sa asigure rotația culturilor, astfel încât în 2 ani consecutivi să utilizeze minim 3 culturi diferite din cele 4 eligibile (porumb, sorg, floarea soarelui, soia),
* utilizarea metodelor de lucrare minimă a solului (minimum tillage), fiind interzis aratul suprafeţelor angajate,
* aplicarea gunoiului de grajd sub formă compostată (cantitatea maximă de gunoi de grajd care se aplică pe teren trebuie să fie în acord cu Standardele privind cantităţile maxime de îngrăşăminte cu azot care pot fi aplicate pe terenul agricol definite în “Codul de bune practici agricole pentru protecţia apelor împotriva poluării cu nitraţi[[1]](#footnote-1)”),
* este interzis aratul sau discuitul pajiştilor existente în cadrul fermelor care au angajamente în derulare.

În înţelesul aplicării cerinţei specifice a Pachetului 5, sintagma „metode de lucrare minimă a solului (minimum tillage)” se referă la un sistem minim de lucrări ale solului care presupune renunţarea în tehnologia unei culturi la arătură şi la o parte din lucrările solului, fapt ce conduce la o mai bună conservare a acestuia. Lucrarea de bază trebuie să se efectueze cu unelte care să nu întoarcă brazda (ex. cizel, plug paraplaw, scarificator).

### Măsura 10 – agro-mediu și climă / Pachetul 6 – pajişti importante pentru fluturi (Maculinea sp.)

* utilizarea fertilizanţilor chimici şi a pesticidelor este interzisă,
* utilizarea tradiţională a gunoiului de grajd este permisă până în echivalentul a maximum 40 kg N s.a./ha (1 UVM/ ha),
* cositul poate începe doar după data de 25 august,
* lucrările cu utilaje mecanizate nu sunt permise pe suprafaţa pajiştilor aflate sub angajament, cu excepţia celor operate cu forţă animală (pentru varianta 6.1) sau lucrările se pot efectua cu utilaje mecanizate de mică capacitate (cosit cu utilaje cu lama scurtă și viteză mică de deplasare), fiind interzisă folosirea utilajelor grele (pentru varianta 6.2),
* păşunatul se efectuează cu maxim 0,7 UVM pe hectar,
* sunt interzise acţiunile care să conducă la accelerarea drenajului natural al pajiştilor aflate sub angajament.

### Măsura 10 – agro-mediu și climă / Pachetul 7 – terenuri arabile importante ca zone de hrănire pentru gâsca cu gât roşu (Branta ruficollis)

* în fiecare an de angajament, după data de 15 septembrie, trebuie înfiinţată o cultură de cereale de toamnă (grâu, orz, secară, triticale) sau de rapiţă,
* însămânţarea cerealelor de toamnă (grâu, orz, secară, triticale) sau a rapiţei trebuie finalizată înainte de data de 15 octombrie,
* pe perioada de 5 ani a angajamentelor este obligatorie înfiinţarea în cel puţin 2 ani a culturii de porumb pe timpul verii,
* în situaţia în care se înfiinţează o cultură de porumb, în anul respectiv, pe parcela angajată, cultura de toamnă este încorporată în sol până cel târziu la finalul lunii martie,
* parcelele angajate vor putea fi însămânţate cu porumb, dar nu mai târziu de data de 15 mai, iar porumbul nu va fi recoltat înainte de data de 15 septembrie,
* la recoltarea culturii de porumb este lăsată o suprafaţă nerecoltată de minim 5 % şi maxim 10 % sau în situaţia în care nu este înfiinţată o cultură de porumb, în anul respectiv de angajament fermierul este obligat să asigure o cantitate de 100 kg de porumb boabe pe hectar, în cel puţin un punct de hrănire situat pe suprafaţa fiecărei parcele angajate,
* pesticidele şi fitostimulatorii (îngrăşămintele) nu pot fi folosite în perioada cuprinsă între însămânţarea culturii de toamnă şi 15 martie,
* se interzic lucrările agricole şi/sau păşunatul în perioada 15 octombrie – 15 martie,
* este interzisă folosirea metodelor de alungare a păsărilor în perioada cuprinsă între 15 octombrie şi 31 martie,
* suprafaţa care face obiectul angajamentului trebuie să fie diferită de cea pentru care este obligatorie respectarea pe timpul iernii a standardului GAEC 4 referitor la protecţia solului (20% din suprafaţa de teren arabil a fermei).

### Măsura 10 – agro-mediu și climă / Pachetul 8 – creșterea animalelor de fermă din rase locale în pericol de abandon

* beneficiarul se angajează să respecte regulamentul de organizare și funcționare al registrului genealogic al rasei condus de asociații acreditate de ANZ în baza art. 5 lit. a) din HG nr. 1188/2014,
* beneficiarul se angajează să menţină, pe toată perioada de desfăşurare a angajamentului, numărul de animale femele adulte de reproducție prevăzut la încheierea angajamentului, precum și descendenții femele necesari pentru înlocuirea acestor animale până la sfârşitul programului; dacă efectivul angajat se reduce, datorită unor cauze cum ar fi îmbolnăvirea, sacrificarea, moartea sau vânzarea animalelor, beneficiarul are obligaţia de a notifica Agenția de Plăți și de a reface efectivul de femele adulte de reproducție, prin trecere de la tineret sau prin cumpărare; în cazul în care efectivul de animale adulte nu se va reface în maximum 6 luni de la momentul notificării, sprijinul va fi redus proporţional,
* beneficiarul asigură o densitate a șeptelului de cel mult 2 UVM/ha (încărcătura se calculează la întregul efectiv de animale din fermă și se raportează la suprafețele de pajişti permanente).

### Măsura 10 – agro-mediu și climă – alte cerinţe aplicabile tuturor pachetelor / variantelor

Cerinţe specifice:

* pentru toate pachetele / variantele aplicabile pe pajişti:
  + masa vegetală cosită trebuie adunată de pe suprafaţa pajiştii aflate sub angajament nu mai târziu de două săptămâni de la efectuarea cositului (Pachetele 1, 2, 3 şi 6, cu excepţia Pachetului 8),
  + pajiştile inundate nu vor fi păşunate mai devreme de două săptămâni de la retragerea apelor (pentru Pachetele 1, 2, 3, 6 şi 8),
  + nu vor fi realizate însămânţări de suprafaţă sau supraînsămânţări, putându-se face însămânţări numai cu specii din flora locală şi doar în cazurile în care unele suprafeţe sunt afectate accidental (Pachetele 1, 2, 3 şi 6, cu excepţia Pachetului 8),
* pentru toate pachetele / variantele Măsurii 10 (Pachetele 1-8):
  + este interzis aratul sau discuitul pajiştilor existente în cadrul fermelor care au angajamente în derulare.

### Măsura 11 – agricultură ecologică

* beneficiarii trebuie să respecte practicile specifice agriculturii ecologice pe suprafeţele agricole care fac obiectul angajamentului, pe toată perioada de desfăşurare a acestuia,
* în cazul pajiştilor permanente pentru care se încheie angajamente, se asigură pe toată perioada angajamentului o încărcătură minimă de animale de 0,3 UVM/ha,
* pe perioada angajamentelor este permisă pe aceeaşi parcelă de teren rotaţia culturilor de la un an la altul între pachetele 1, 2 şi 5 ale aceleiaşi submăsuri,
* beneficiarii sub-măsurii 11.1 trebuie să menţină certificarea suprafeţelor care au făcut obiectul angajamentului pentru conversia la metodele de agricultură ecologică pentru o perioadă de cel puţin 5 ani de la momentul semnării angajamentului respectiv.

### Măsura 13 – plăți pentru zonele care se confruntă cu constrângeri naturale

* beneficiarii se angajează, pe baze anuale, să își continue activitatea agricolă pe terenurile agricole situate în zonele afectate de constrângeri naturale.

## Eco-condiţionalitatea (Bunele Condiţii Agricole şi de Mediu – GAEC şi Cerinţele Legale în Materie de Gestionare – SMR), cerinţe minime privind utilizarea îngrăşămintelor şi substanţelor de protecţie a plantelor şi activitatea minimă

Condiţiile care trebuie respectate de toţi beneficiarii măsurilor de mediu şi climă, pe întreaga suprafaţă a fermelor, vizează:

* eco-condiţionalitatea – pentru Măsurile 10, 11 şi 13,
* cerinţele de bază pentru angajamentele de agro-mediu şi climă şi agricultură ecologică (eco-condiţionalitatea, cerinţele minime privind utilizarea îngrăşămintelor şi substanţelor de protecţie a plantelor) – pentru Măsurile 10 şi 11,
* activitatea minimă – pentru Măsurile 10, 11 şi 13.

### Normele de eco-condiţionalitate

România a stabilit, prin Ordinul comun MADR/MMAP/ANSVSA nr. 352/636/54/2015 un set de norme, pe care fermierul are obligaţia să le respecte pe întreg terenul agricol, pe toate parcelele agricole din cadrul exploataţiei, inclusiv pe cele pentru care nu solicită sprijin şi pe cele care nu sunt folosite în scopul producţiei. Normele de eco-condiţionalitate vizează o serie de standarde constituite de Bunele Condiții Agricole și de Mediu (GAEC) şi Cerinţele Legale în Materie de Gestionare (SMR), grupate pe domenii:

|  |  |
| --- | --- |
| ***Domeniu / Standard eco-condiționalitate*** | ***Standard eco-condiționalitate (GAEC / SMR)*** |
| I. Apă: | |
| GAEC 1 | Crearea/menţinerea benzilor-tampon (fâşiilor de protecţie) în vecinătatea apelor de suprafaţă |
| GAEC 2 | Respectarea procedurilor de autorizare, în cazul utilizării apei pentru irigaţii în agricultură |
| GAEC 3 | Protecţia apelor subterane împotriva poluării |
| SMR 1 | Protecţia apelor împotriva poluării cu nitraţi proveniţi din surse agricole |
| II. Sol şi stoc de carbon: | |
| GAEC 4 | Acoperirea minimă a solului |
| GAEC 5 | Gestionarea minimă a terenului care să reflecte condiţiile locale specifice pentru limitarea eroziunii |
| GAEC 6 | Menţinerea nivelului de materie organică din sol, inclusiv interdicţia de a incendia miriştile arabile |
| III. Biodiversitate: | |
| SMR 2 | Conservarea păsărilor sălbatice |
| SMR 3 | Conservarea habitatelor naturale şi a speciilor de floră şi faună sălbatică |
| IV. Peisaj, nivelul minim de întreţinere: | |
| GAEC 7 | Păstrarea elementelor de peisaj, incluzând arborii izolaţi şi terasele existente pe terenul agricol, luând măsuri adecvate pentru a preveni instalarea vegetaţiei nedorite şi asigurarea unui nivel minim de întreţinere a terenului agricol |
| V. Siguranţa alimentară: | |
| SMR 4 | Principii şi cerinţe generale ale legislaţiei alimentare şi proceduri în domeniul siguranţei produselor alimentare |
| SMR 5 | Interzicerea utilizării anumitor substanţe cu efect hormonal sau tireostatic şi a substanţelor betaagoniste în creşterea animalelor |
| VI. Identificarea şi înregistrarea animalelor: | |
| SMR 6 | Identificarea şi înregistrarea suinelor |
| SMR 7 | Identificarea şi înregistrarea bovinelor |
| SMR 8 | Identificarea şi înregistrarea animalelor din speciile ovină şi caprină |
| VII. Bolile animalelor: | |
| SMR 9 | Prevenirea, controlul şi eradicarea anumitor forme de encefalopatii spongiforme transmisibile (EST) |
| VIII. Produse de protecţie a plantelor: | |
| SMR 10 | Introducerea pe piaţă a produselor de protecţie a plantelor |
| IX. Bunăstarea animalelor: | |
| SMR 11 | Norme minime privind protecţia viţeilor |
| SMR 12 | Norme minime de protecţie a porcinelor |
| SMR 13 | Protecţia animalelor de fermă |

Detaliile privind implementarea şi verificarea standardelor de eco-condiţionalitate se regăsesc în „Ghidul fermierului privind ecocondiţionalitatea”, elaborat de APIA şi postat pe site-ul instituţiei ([www.apia.org.ro/ro/materiale-de-informare](http://www.apia.org.ro/ro/materiale-de-informare)).

### Cerințele de bază pentru angajamentele de agro-mediu şi climă (M.10) şi agricultură ecologică (M.11)

Plecând de la prevederile legislaţiei europene relevante, în baza art. 28(3) şi 29(2), plăţile acordate în cadrul Măsurii 10 – agro-mediu şi climă şi în cadrul Măsurii 11 – agricultură ecologică, acoperă numai costurile suplimentare şi pierderile de venituri înregistrate de beneficiari ca urmare a aplicării standardelor superioare de mediu prevăzute de fişele măsurilor, faţă de standardele minime obligatorii relevante privind:

* eco-condiţionalitatea – standarde stabilite în temeiul titlului VI capitolul I din Regulamentul (UE) nr. 1306/2013,
* cerințele minime relevante pentru utilizarea îngrășămintelor și a produselor de protecție a plantelor,
* alte cerințe minime obligatorii relevante prevăzute în legislaţia naţională,
* criteriile relevante și activitățile minime aşa cum se stabilesc în temeiul articolului 4 alineatul (1) litera (c) punctele (ii) și (iii) din Regulamentul (UE) nr. 1307/2013 şi
* practicile agricole uzuale relevante.

Toate aceste cerințe sunt identificate în PNDR 2014-2020, fişele tehnice ale Măsurilor 10 şi 11 conţinând precizări referitoare la corespondenţa cerinţelor specifice măsurilor / sub-măsurilor / pachetelor / varintelor cu cerinţele de bază identificate.

Standardele de eco-condiţionalitate incluse în cerinţele de bază pentru agro-mediu şi climă şi pentru agricultură ecologică sunt prezentate la secţiunea anterioară a ghidului, referitoare la eco-condiţionalitate.

Cerințe minime relevante privind utilizarea îngrășămintelor și a produselor de protecție a plantelor, pentru angajamentele de agro-mediu şi climă şi agricultură ecologică, sunt următoarele:

|  |  |
| --- | --- |
| ***Cerinţa minimă*** | ***Folosirea îngrăşămintelor (1) / Fito-sanitar (2)*** |
| CM 1.1 | Interzicerea folosirii fertilizatorilor neautorizaţi pentru vânzare.  (Ordin Comun MADR/MMP/MS nr. 94/1378/1071/2010) |
| CM 1.2 | Îngrăşămintele naturale aplicate nu pot conţine mai mult de 170 kg de azot (N) ca ingredient pur pe 1 ha de teren agricol.  (Ordin comun MADR/MMAP nr. 1182/1270/2005) |
| CM 1.3 | Fermierii trebuie să respecte perioadele în care aplicarea fertilizatorilor este interzisă.  (Ordin comun MADR/MMAP nr. 1182/1270/2005) |
| CM 1.4 | Fermierii trebuie să urmeze un plan de fertilizare.  (Ordin comun MADR/MMAP nr. 1182/1270/2005) |
| CM 2.1 | Este permisă utilizarea numai a acelor produse de protecţie a plantelor care au fost autorizate pentru vânzare.  (HG nr. 1559/2004, OUG nr. 4/1995) |
| CM 2.2 | Este permisă utilizarea produselor de protecţie a plantelor numai în conformitate cu instrucţiunile de utilizare.  (HG nr. 1559/2004, OUG nr. 4/1995) |
| CM 2.3 | Pot efectua tratamente fitosanitare numai persoanele care deţin autorizaţie pentru prestare de servicii cu produse de uz fitosanitar.  (OUG nr. 4/1995) |

Alte cerințe minime obligatorii relevante prevăzute în legislaţia naţională, pentru angajamentele de agro-mediu şi climă şi agricultură ecologică, stabilite prin fişele Măsurilor 10 şi 11 ale PNDR 2014-2020, sunt următoarele:

|  |  |
| --- | --- |
| ***Cerinţa minimă*** | ***Prevedere legislaţia naţională*** |
| CMLN 1 | Obligaţia ca animalele să fie din rasă pură înscrise în registrul genealogic al rasei respective - secţiunea principală   * + BOVINE: art. 1 lit. a și b din Ordinul MADR nr.765/2009 pentru aprobarea normei privind animalele de reproducţie din specia bovine   + OVINE și CAPRINE: art. 2 lit. a și b din Ordinul nr.20/2006 pentru aprobarea normei privind animalele de reproducţie din speciile ovine şi caprine, cu modificările şi completările ulterioare   + ECVIDEE: art. 6 lit. a din Legea calului nr.389/2005, cu modificările şi completările ulterioare   + PORCINE: art. 1 lit. a și c din Ordinul MAPDR nr. 13/2006 pentru aprobarea normei privind animalele de reproducţie din specia porcine, cu modificările şi completările ulterioare |
| CMLN 2 | Obligaţia identificării animalelor   * + BOVINE: art. 1 lit. a din OUG nr.113/2002 privind identificarea şi înregistrarea bovinelor în România   + OVINE și CAPRINE: art. 1 lit. a din OUG nr.23/2010 privind identificarea şi înregistrarea suinelor, ovinelor şi caprinelor, precum şi pentru modificarea şi completarea unor acte normative   + ECVIDEE: art. 19 alin (1) din Legea zootehniei nr. 72/2002, cu modificările şi completările ulterioare   + PORCINE: art. 1 lit. a din OUG nr.23/2010 privind identificarea şi înregistrarea suinelor, ovinelor şi caprinelor, precum şi pentru modificarea şi completarea unor acte normative |
| CMLN 3 | Obligaţia ca animalele să fie cuprinse în Programul acţiunilor de supraveghere, prevenire, control şi eradicare a bolilor la animale, a celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ecvideelor, ovinelor şi caprinelor, aprobat prin HG nr.1156/2013. |
| CMLN 4 | Operatorii care produc produsele ecologice sau cei aflaţi în perioada de conversie au obligaţia de a-şi înregistra această activitate la Ministerul Agriculturii si Dezvoltării Rurale, prin compartimentul de specialitate, şi de a se supune controlului unui organism de inspectie şi certificare aprobat.  (Ordinul MADR nr.1253/2013) |

### Activitate minimă

Fermierul, în contextul stabilirii eligibilităţii pentru plăţile acordate pe suprafaţă, poate fi o persoană fizică sau juridică sau o formă asociativă de persoane fizice sau juridice, indiferent de statutul juridic al acesteia, a cărei exploataţie se situează pe teritoriul României şi care desfăşoară o activitate agricolă. În acest sens, expresia „activitate agricolă” înseamnă, după caz:

* producţia, creşterea sau cultivarea de produse agricole, inclusiv recoltarea, mulgerea, reproducerea animalelor şi deţinerea acestora în scopuri agricole;
* menţinerea unei suprafeţe agricole într-o stare care o face adecvată pentru păşunat sau pentru cultivare, fără nicio acţiune pregătitoare care depăşeşte cadrul metodelor şi al utilajelor agricole uzuale (activitate minimă), cu respectarea normelor de eco-condiţionalitate.

În funcţie de categoria de utilizare a terenurilor agricole care fac obiectul angajamentelor, activitatea minimă trebuie să presupună:

|  |  |
| --- | --- |
| ***Activitatea minimă*** | ***Categorie teren / descriere activitate minimă*** |
| AM 1 | Terenuri Arabile (TA)  Efectuarea unei activităţi minime pe suprafeţele agricole, menţinute în mod obişnuit într-o stare adecvată pentru păşunat sau pentru cultivare, prin îndepărtarea vegetaţiei prin lucrări de cosit sau discuit ori prin erbicidare cel puţin o dată pe an. |
| AM 2 | Pajişti Permanente (PP)  Efectuarea unei activităţi minime pe suprafeţele agricole, menţinute în mod obişnuit într-o stare adecvată pentru păşunat sau pentru cultivare, prin păşunat, cu asigurarea unei încărcături minime de 0,3 UVM/ha cu animalele pe care fermierul le exploatează sau un cosit anual.  În cazul pajiştilor permanente situate la altitudini de peste 1.800 m, menţinute în mod natural într-o stare adecvată pentru păşunat, activitatea minimă constă în păşunat, cu asigurarea unei încărcături minime de 0,3 UVM/ha, cu animalele pe care le exploatează. |
| AM 3 | Culturi Permanente (CP)  Efectuarea unei activităţi minime pe suprafeţele agricole, menţinute în mod obişnuit într-o stare adecvată pentru păşunat sau pentru cultivare, prin realizarea a cel puţin o tăiere anuală de întreţinere ori cel puţin o cosire anuală a ierburilor dintre rânduri sau o lucrare anuală de întreţinere a solului, în cazul viilor şi livezilor. |

Practicile agricole uzuale relevante, în funcţie de tipologia activităţilor agricole şi de categoria de utilizare a terenurilor agricole, sunt:

|  |
| --- |
| ***Terenuri arabile (TA):***  Utilizarea terenurilor arabile în România se face în sistem intensiv sau extensiv.  Practicile curente nu au caracter antierozional, fiind asigurată acoperirea minimă a terenurilor pe timpul iernii numai pe 20% din suprafaţa arabilă a fermelor, pentru conformarea la standardul de eco-condiţionalitate. În general se practică fertilizarea terenurilor arabile, în special cu îngrăşăminte chimice.  Practicile uzuale în zonele eligibile pentru Pachetul 5 al Măsurii 10 nu sunt adaptate efectelor schimbărilor climatice, în special în cadrul fermelor mici, motiv pentru care, în lipsa utilizării irigaţiilor la scară largă, eficienţa practicării agriculturii în România este strâns dependentă de manifestarea condiţiilor climatice. Soiurile timpurii nu sunt utilizate la scară largă, fiind în general mai puţin productive. Fertilizarea este făcută predominant cu îngrăşăminte chimice, iar în cazurile în care se utilizează îngrăşăminte organice, acestea nu sunt compostate. Acest lucru se datorează şi faptului că fermele mici nu deţin platforme individuale pentru depozitarea gunoiului de grajd. Tehnologia aplicată în majoritatea cazurilor pentru pregătirea solului în vederea înfiinţării culturilor pe terenurile arabile este bazată pe lucrări de arat.  Se utilizează la scară largă tehnologii moderne, bazate pe utilizarea îngrăşămintelor chimice şi a substanţelor de protecţie a plantelor. Zonele eligibile pentru Pachetul 7 al Măsurii 10 sunt dominate în general de monoculturi aplicate pe suprafeţe extinse. Speciile de păsări care iernează în zonele vizate constituie o ameninţare pentru fermieri datorită pagubelor pe care le produc culturilor. |
| ***Pajişti permanente (PP):***  Utilizarea pajiştilor permanente şi a livezilor tradiţionale utilizate extensiv prin cosit şi/sau păşunat: intensivă sau extensivă. Pajiştile permanente sunt utilizate preponderent pentru creşterea animalelor, prin cosit pentru obţinerea furajelor sau prin păşunat, încărcătura de animale variind de la un caz la altul. Cositul se practică la scară largă cu mijloace mecanizate, fiind operat însă şi manual în zonele mai greu accesibile. Cositul se face de 3-4 ori pe an ca practică specifică în zone joase sau de 2-3 ori pe an în zonele înalte, începând înainte de fructificare. Prin cerința pachetelor 1, 3 şi 6, referitoare la obligativitatea cositului după anumite date, se are în vedere asigurarea autoînsămânțării. Se practică în general fertilizarea cu îngrăşăminte organice, pajiştile utilizate intensiv fiind fertilizate cu îngrăşăminte chimice. Sunt utilizate local substanţe de protecţie a plantelor pentru eliminarea speciilor invazive sau a celor fără valoare economică. Se fac însămânţări şi supraînsămânţări cu specii cu valoare economică ridicată. Riscurile sunt legate de intensivizare (utilizarea intensivă a pajiştilor sau transformarea acestora în terenuri arabile) în zonele cu potenţial agricol ridicat şi în zonele uşor accesibile sau de abandonul activităţilor agricole în zonele cu potenţial agricol scăzut, în cele caracterizate de condiţii pedo-climatice nefavorabile şi în zonele greu accesibile. |
| ***Creşterea animalelor din rase locale în pericol de abandon:***  Creşterea animalelor din rase locale în pericol de abandon se face în România în sistem semi-intensiv și/sau în sistem extensiv.  Sistemul extensiv de creștere se practică în gospodăria familială în care se cresc animale pentru consum propriu și numai o cantitate redusă de produse se valorifică pe piața organizată. Animalele sunt crescute în adăposturi simple, fără dotare tehnică deosebită și cu practicarea furajării la pășune sau, la unele specii, în mare măsură, cu resturi menajere, la care se adaugă tărâțe, porumb, orz, ovăz, rădăcinoase, bostănoase, cartofi, lucernă, masă verde. În acest sistem performanțele zootehnice nu sunt deosebite, producția având un pronunțat caracter sezonier, mai ales pentru acoperirea consumului propriu.  Sistemul semiintensiv de creștere definește exploatația cu un efectiv mai mare de capete de animale. Acceptarea acestui sistem de creștere a animalelor necesită adăposturi modernizate și o dotare corespunzătoare cu echipamente de furajare, adăpare și asigurarea condițiilor de microclimat.  Rasele de animale autohtone au un potenţial de producţie scăzut, dar se remarcă prin grad mare de adaptare la condiţiile de exploatare în sistem extensiv și semi-intensiv, precum şi prin rezistenţă mare la boli. Interesul crescătorilor pentru o anumită rasă scade dacă prin nivelul producţiei aceasta nu asigură eficienţa în exploatare. Ca urmare, efectivul se reduce până la dispariţie. |

Cerinţele de bază aplicabile pentru fiecare măsură / sub-măsură / pachet / variantă:

|  |  |  |  |  |
| --- | --- | --- | --- | --- |
| ***Măsura / sub-masură / pachet / variantă*** | ***Cerinţe de bază*** | | | |
| Eco-condiţionalitate | Cerințe minime îngrășăminte și pesticide | Alte obligaţii legale | Activitate agricolă minimă |
| **Măsura 10 – agro-mediu și climă** | | | | |
| * Pachetul 1 | GAEC3, GAEC5, SMR1, SMR2, SMR10 | CM1.1, CM1.2, CM1.3, CM1.4, CM2.1, CM2.2 | - | AM2 |
| * Pachetul 2 * varianta 2.1 * varianta 2.2 | GAEC5 | - | - | AM2 |
| * Pachetul 3 * sub-pachetul 3.1 * varianta 3.1.1 * varianta 3.1.2 * sub-pachetul 3.2 * varianta 3.2.1 * varianta 3.2.2 | GAEC3, GAEC5, SMR1, SMR2, SMR10 | CM1.1, CM1.2, CM1.3, CM1.4, CM2.1, CM2.2 | - | AM2 |
| * Pachetul 4 | GAEC4, GAEC5, GAEC6, SMR1 | CM1.1, CM1.2, CM1.3, CM1.4 | - | AM1 |
| * Pachetul 5 | SMR1 | CM1.2, CM1.3, CM1.4 | - | AM1 |
| * Pachetul 6 * varainta 6.1 * varianta 6.2 | GAEC3, GAEC5, SMR1, SMR2, SMR10 | CM1.1, CM1.2, CM1.3, CM1.4, CM2.1, CM2.2 | - | AM2 |
| * Pachetul 7 | GAEC3, GAEC4, GAEC5, GAEC6, SMR1, SMR2, SMR10 | CM1.2, CM1.3, CM1.4, CM2.1, CM2.2 | - | AM1 |
| * pachetul 8 | SMR6, SMR7, SMR8, SMR12, SMR13, | - | CLMN1, CLMN2, CLMN3 | AM2 |
| **Măsura 11 – agricultura ecologică / sub-măsura 11.1 şi 11.2** | | | | |
| * Pachetele 1, 2 şi 5 | GAEC6, GAEC7 | CM1.1, CM1.2, CM1.3, CM1.4, CM2.1, CM2.2, CM2.3 | CMLN4 | AM1 |
| * Pachetele 3 şi 4 | GAEC6, GAEC7 | CM1.1, CM1.2, CM1.3, CM1.4, CM2.1, CM2.2, CM2.3 | CMLN4 | AM3 |
| * Pachetul 6 | GAEC6, GAEC7 | CM1.1, CM1.2, CM1.3, CM1.4, CM2.1, CM2.2, CM2.3 | CMLN4 | AM2 |

# DETALII PRIVIND PAŞII CARE TREBUIE URMAŢI PENTRU RESPECTAREA ANUMITOR OBLIGAŢII ÎN CADRUL ANGAJAMENTELOR

Aşa cum reiese din analizarea informaţiilor prezentate anterior, sunt stabilite o serie de cerinţe şi obligaţii care trebuie îndeplinite de beneficiarii măsurilor de mediu şi climă ale PNDR 2014-2020 aplicabile pe terenurile agricole. Din acestea, sunt aduse unele clarificări în cele ce urmează pentru o serie de aspecte referitoare la:

* evidenţa activităţilor agricole desfăşurate în raport cu angajamentele asumate,
* modalitatea de calcul a încărcăturii de animale pe unitatea de suprafaţă (UVM/ha),
* modalitatea de calcul a cantităţii de azot substanţă activă utilizată pe unitatea de suprafaţă,
* demonstrarea deţinerii cunoştinţelor şi informaţiilor relevante sau a expertizei tehnice necesare implementării angajamentelor.

## Cum se realizează evidenţa activităţilor agricole desfăşurate?

Evidenţa activităţilor agricole relevante pentru implementarea Măsurii 10 – agro-mediu și climă sau Măsurii 11 – agricultură ecologică, desfăşurate la nivelul fermei sau pe parcelele aflate sub angajament, se realizează prin completarea caietului de agro-mediu de către beneficiarii Măsurii 10 sau a caietului de agricultură ecologică de către beneficiarii Măsurii 11, pentru fiecare an de angajament.

Caietele trebuie completate şi păstrate pe toată perioada de desfășurare a angajamentului, conform legislaţiei în vigoare, dar și în perioada de monitorizare de 3 ani, pentru verificarea acestora de către inspectorii APIA în cazul efectuării unui control. Toate înscrisurile trebuie actualizate ori de câte ori se realizează activităţi legate de angajamentul de agro-mediu sau agricultură ecologică.

Un model de caiet de agro-mediu, precum şi un model de caiet pentru agricultura ecologică, adaptate pentru cerinţele specifice ale fiecărui pachet se regăseşte în „Ghidul informativ pentru fermierii care solicită sprijin pentru măsurile de dezvoltare rurală”, elaborat de APIA. postat pe site-ul APIA sau la orice centru local/judeţean APIA.

Formatul acestor caiete este unul orientativ, fermierii putând să-şi elaboreze propriul model de caiet, însă acesta trebuie să cuprindă toate informaţiile relevante angajamentului asumat.

## Cum se calculează valorile încărcăturii de animale şi ale îngrăşămintelor organice?

O serie de condiţii de eligibilitate şi cerinţe specifice sau cerinţe de bază ale angajamentelor încheiate de fermieri în cadrul Măsurii 10 – agro-mediu şi climă şi în cadrul Măsurii 11 – agricultură ecologică, se referă la încărcătura minimă/maximă de animale acceptate pe unitatea de suprafaţă (UVM/ha) sau la cantitatea maximă de îngrăşăminte organice (kg de N substanţă activă) care pot fi utilizate.

Pentru calculul acestor parametrii de către fiecare beneficiar al măsurilor de mediu şi climă, este necesară parcurgerea unor paşi simpli de calcul, care sunt prezentaţi în cele ce urmează.

### Conversia numărului de animale în coeficient „Unitate Vită Mare” (UVM)

Pentru conversia numărului de animale în echivalent „Unitate Vită Mare” (UVM) trebuie utilizate datele din tabelul de conversie a animalelor în UVM.

|  |  |
| --- | --- |
| **Categoria de animale** | **Coeficient de conversie**  **(UVM/cap)** |
| Tauri, vaci şi alte bovine de mai mult de doi ani şi ecvidee de mai mult de şase luni | 1,00 |
| Bovine între şase luni şi doi ani | 0,60 |
| Bovine de mai puţin de şase luni | 0,40 |
| Ovine | 0,15 |
| Caprine | 0,15 |
| Scroafe de reproducţie > 50kg (\*) | 0,50 |
| Alte porcine (\*) | 0,30 |
| *(\*) Se iau în considerare la calculul încărcăturii de animale (UVM/ha) numai pentru Pachetul 8 al Măsurii 10.* | |

Pentru a calcula încărcătura de animale pe hectar se va proceda astfel:

* se înmulţeşte numărul de animale cu care se păşunează cu coeficientul prezentat în tabelul anterior
* produsul se împarte la suprafaţa totală de pajişte permanentă existentă în fermă (solicitată şi nesolicitată la plată în cererea unică).

### Conversia gunoiului de grajd în azot substanţă activă (kg N s.a.)

Pentru a putea calcula dacă s-a aplicat o cantitate corespunzătoare de gunoi de grajd în raport cu cerinţele impuse de fiecare pachet (ex. 40 kg N s.a. în cazul Pachetului 1 al Măsurii 10), tabelul următor prezintă compoziţia chimică a gunoiului de grajd de diferite provenienţe. Pe baza acestor date se poate estima cantitatea de azot conţinută la o tonă de gunoi de grajd.

|  |  |  |  |  |
| --- | --- | --- | --- | --- |
| ***Tipul de gunoi*** | ***Compoziția chimică (% din masa proaspătă)*** | | | ***Cantitatea de N în gunoiul de grajd***  ***(kg N / 1 tonă)*** |
| ***Azot (N)*** | ***Apă*** | ***Materii organice*** |
| Gunoi de cabaline | 0,58 | 71 | 25 | 5,8 |
| Gunoi de bovine | 0,45 | 77 | 20 | 4,5 |
| Gunoi de ovine | 0,83 | 64 | 31 | 8,3 |
| Gunoi fermentat de 3-4 luni | 0,55 | 77 | 17 | 5,5 |
| Gunoi fermentat complet (mraniță) | 0,98 | 79 | 14 | 9,8 |

Astfel, pentru încadrarea în valorile maxime permise de cerinţele specifice, respectiv de cerinţele de bază ale Măsurii 10 şi Măsurii 11, cantitatea maximă permisă a fi aplicată pe suprafeţele aflate sub angajament sau celelalte suprafeţe ale fermei sunt următoarele:

|  |  |  |
| --- | --- | --- |
| ***Tipul de gunoi*** | ***Cantitate maximă de gunoi de grajd (tone/ha)*** | |
| ***< 40 kg N s.a./ha*** | ***< 170 kg N s.a./ha*** |
| Gunoi de cabaline | 6,897 | 29,310 |
| Gunoi de bovine | 8,889 | 37,778 |
| Gunoi de ovine | 4,819 | 20,482 |
| Gunoi fermentat de 3-4 luni | 7,273 | 30,909 |
| Gunoi fermentat complet (mraniță) | 4,082 | 17,347 |

|  |
| --- |
| **Exemplu de calcul UVM/ha:**  10 oi x 0,15 + 2 vaci de lapte x 1 UVM + 1 cal x 1 UVM = 1,5 UVM + 2 UVM + 1 UVM = 4,5 UVM  Pentru a putea respecta cerinţa conform căreia maximul admis în cazul Pachetului 1 al Măsurii 10 este de 1 UVM/ha, fermierul trebuie să:   * deţină în cadrul fermei o suprafaţă de pajişti permanente de minim 4,5 ha, în cazul în care are în desfăşurare un angajament de agro-mediu şi climă pe întreaga suprafaţă a fermei sau * se asigură de faptul că pe suprafaţa aflată sub angajament (mai mică de 4,5 ha) nu este utilizată pentru păşunat de întregul efectivul de animale deţinut, pe aceste suprafeţe nu depăşeşte maximul admis (1 UVM/ha) şi să asigure APIA de această situaţie (ex. angajamentul este încheiat pentru 2,5 ha pe care păşunează cele 2 vaci de lapte şi calul, iar oile păşunează pe alte suprafeţe decât cele aflate sub angajament sau că sunt încredinţate ciobanului satului care le duce pe timpul verii pe o suprafaţă de pajişti închiriată de la Consiliul Local care nu aparţine fermei). |
| **Exemplu de calcul kg N s.a./ha:**  1 UVM = 40 kg N s.a./an  10 oi x 0,15 + 2 vaci de lapte x 1 UVM + 1 cal x 1 UVM = 1,5 UVM + 2 UVM + 1 UVM = 4,5 UVM   * 4,5 UVM = 180 kg N s.a./an   Pentru a putea respecta cerinţa conform căreia maximul admis în cazul Pachetului 1 al Măsurii 10 este de 40 kg N s.a./ha, fermierul trebuie să:   * deţină în cadrul fermei o suprafaţă de pajişti permanente de minim 4,5 ha, în cazul în care are în desfăşurare un angajament de agro-mediu şi climă pe întreaga suprafaţă a fermei sau * se asigură de faptul că pe suprafaţa aflată sub angajament (ex. 2,5 ha de pajişti permanente – mai mică de 4,5 ha) nu aplică întreaga cantitate de gunoi de grajd, utilizând alte suprafeţe (ex. 0,5 ha) pentru care nu există angajamente pentru aplicarea cantităţii suplimentare de gunoi de grajd (fără însă a depăşi pe nicio parcelă cantitatea de 170 kg s.a./ha/an). În această situţie fermierul va trebui să asigure APIA că cerinţa specifică nu este încălcată (ex. a aplicat 40 kg N s.a/ha x 2,5 ha = 100 kg N s.a., iar pe restul suprafeţei a aplicat cantitatea rămasă de gunoi de grajd (ex. 80 kg N s.a. / 0,5 ha = 160 kg N s.a./ha < 170 kg N s.a./ha/an). |
| **ATENTIE!**  În cazul în care efectivul de animale din fermă depăşește limita maximă admisă (ex. 1 UVM/ha în cazul Pachetului 1 al Măsurii 10), sau conduce la indicarea depăşirii cantităţii maxime permise de gunoi de grajd (ex. 40 kg N s.a./ha/an în cazul Pachetului 1 al Măsurii 10), acest lucru nu constituie în mod implicit o încălcare a angajamentului, ci indică o susceptibilitatea că angajamentul ar putea să nu fie respectat.  În această situţie, fermierul este invitat să se prezinte la APIA cu documente doveditoare şi/sau declaraţie pe proprie răspundere prin care poate justifica faptul că cerinţele au fost respectate (ex. prin hrănirea surplusului de animale cu nutreţuri achiziţionate şi prin utilizarea gunoiului de grajd rezultat de la surplusul de animale pe alte suprafeţe agricole aprţinând fermei decât cele aflate sub angajamente sau prin vânzarea gunoiului de grajd excedentar sau prin depozitarea gunoiului de grajd în facilităţi existente la nivel local/comunal/judeţean). Neprezentarea de către fermier a clarificărilor solicitate se sancţionează.  Fermierul va trebui să prezinte Caietul de agro-mediu completat şi documentele justificative privind numărul de animale care a determinat depăşirea UVM/ha sau a cantităţii medii de N s.a./ha la nivelul fermei.  Pentru dovedirea furajării din alte surse: facturile fiscale de achiziţionare a fânului în cazul în care acesta este achiziţionat de la persoana juridică şi/sau fila/filele din carnetul de comercializare a produselor din sectorul agricol, în cazul în care fânul este achiziţionat de la persoane fizice, chitanţe, bon fiscal, facturi pentru alte tipuri de furaje.  În cazul în care din documentele prezentate de fermier nu reiese că cerinţele au fost respectate (fermierul nu prezinta documente justificative, actele doveditoare sunt incomplete sau insuficiente sau declaraţia pe proprie răspundere furnizează date contradictorii cu celelalte documente doveditoare), se efectuează verificarea pe teren a numărului de animale din exploataţia aflată sub angajament şi a modului de utilizare a gunoiului de grajd. |

## Demonstrarea deţinerii cunoştinţelor şi informaţiilor relevante sau a expertizei tehnice necesare implementării angajamentelor

Beneficiarii Măsurii 10 – agro-mediu şi climă şi cei ai Măsurii 11 – agricultură ecologică trebuie să demonstreze că deţin cunoștințele și informațiile relevante (au urmat o formă de instruire) sau că beneficiază de expertiza tehnică necesară (consiliere sau consultanţă) pentru implementarea angajamentelor. Acestea trebuie să acopere cel puţin aspectele legate de identificarea parcelelor agricole, completarea şi depunerea angajamentelor şi cererilor de plată, măsurile de management aplicabile la nivelul fermei necesare pentru conformarea la cerinţele de bază şi la cerinţele specifice ale angajamentelor).

Momentul la care trebuie demonstrată conformarea la aceste cerinţe specifice este stabilit prin prevederile fişei tehnice a Măsurii 10 şi a Măsurii 11:

* + înainte de efectuarea primei plăţi de către fermierii cu angajamente pentru agricultura ecologică (M.11) pe suprafeţe mai mari de 300 ha,
  + înainte de efectuarea celei de-a II-a plăţi de către fermierii cu angajamente de agro-meidu şi climă (M.10) pe suprafeţe mai mari de 300 ha și de către fermierii cu angajamente pentru agricultura ecologică (M.11) pe suprafeţe de până la 300 ha
  + înainte de efectuarea celei de-a III-a plăţi de către fermierii cu angajamente de agro-mediu şi climă (M.10) pe suprafeţe de până la 300 ha.

Pentru stabilirea anului de angajament în care trebuie dovedită deţinerea cunoştinţelor şi informaţiilor necesare în raport cu pragul de suprafaţă prevăzut de fişele Măsurii 10 sau Măsurii 11, suprafaţa angajată se calculează la nivel de pachet / subpachet / variantă. Sintagmele „prima plată”, „cea de-a II-a plată” şi „cea de-a III-a plată” menționate în fișele măsurilor M.10 și M.11 se referă la prima plată efectuată către beneficiar în anul de cerere respectiv (plata în avans sau plata regulară).

Dovada / Documentul justificativ privind deţinerea competenţelor necesare implementării angajamentelor este valabil(ă) la nivel de măsură şi trebuie prezentat(ă) la APIA până la 10 octombrie inclusiv a anului de cerere respectiv, în funcţie de suprafaţa angajată.

Regulile minime aplicabile sunt prezentate în „NOTA DE INFORMARE pentru beneficiarii Măsurii 10 – agro-mediu şi climă şi cei ai Măsurii 11 – agricultură ecologică ale PNDR 2014-2020” postată pe site-ul MADR (<http://www.madr.ro/informari-dezvoltare-rurala/informari/actualitate-pndr-2014-2020/download/1469_91d1facf7f265343b0e6c2ab756efa87.html>).

Beneficiarii care au avut anterior angajamentului curent un angajament pentru acelaşi pachet şi care au demonstrat anterior conformarea la aceste cerinţe, iar pe perioada de implementare a vechiului angajament nu au avut aplicate sancţiuni pentru cerinţele specifice şi pentru cerinţele de bază (verificările se efectuează cu maximum 5 ani în urmă), nu trebuie să demonstreze deţinerea de cunoştinţe necesare şi informaţii relevante sau asigurarea expertizei necesare pentru noul angajament.

# MECANISMUL DE IMPLEMENTARE TEHNICĂ A MĂSURILOR DE MEDIU ŞI CLIMĂ:

Implementarea unor angajamente finanţate prin măsurile de mediu şi climă ale PNDR 2014-2020 aplicabile pe terenurile agricole necesită parcurgerea unor paşi care pornesc de la depunerea cererii unice de plată şi pânăla efectuarea plăţii către fermieri.

## Unde se solicită plăţile compensatorii?

* La centrele locale şi centrele judeţene ale Agenţiei de Plăţi şi Intervenţie pentru Agricultură (APIA) care au în responsabilitate primirea cererilor de plată pe suprafaţă.
* Identificarea terenurilor agricole poate fi făcută de către beneficiari prin aplicaţia electronică „*IPA online*”, accesând site-ul APIA ([www.apia.org.ro](http://www.apia.org.ro)). IPA-online este un instrument pus la dispoziţia fermierilor de către APIA, prin care solicitanţii plăţilor acordate pe suprafaţă în cadrul Politicii Agricole Comune (PAC) îşi pot identifica şi digitiza parcelele pe care le utilizează, prin intermediul aplicaţiei GIS (<http://lpis.apia.org.ro>). Aplicaţia se accesează folosind contul şi parola comunicate fiecărui fermier de către APIA. Simultan cu digitizarea parcelelor, fermierii completează în declaraţia de suprafaţă datele alfanumerice ale parcelelor măsurate prin digitizare.
* Fermierii depun cererile de plată la acelaşi centru APIA (la nivelul centrului judeţean sau local) la care au depus cererea în campania anterioară.
* Fermierii care depun pentru prima dată cererea unică de plată se prezintă la centrul judeţean/ local APIA pe raza căruia utilizează/ deţin parcelele agricole, sau acolo unde au domiciliul.
* Cererile de plată sunt gestionate, până la autorizarea plăţii, la nivelul centrului APIA la care au fost depuse. Cererile de plată, indiferent de nivelul centrului de registratură, sunt introduse în baza de date integrată (IACS) folosind software-ul special creat în acest scop.
* Efectuarea plăţii se face la nivelul APIA central.

## Cum se solicită plăţile compensatorii?

Plățile compensatorii se solicită în conformitate cu prevederile ordinului ministrului agriculturii și dezvoltării rurale privind aprobarea formularului-tip de cerere unică de plată pe suprafață aprobat anual.

Solicitarea pentru plată se realizează prin aplicarea unei bife pentru măsură / sub-măsură / pachet / sub-pachet / variantă, pe formularul cerere unică de plată pentru anul în curs. De asemenea, fermierii trebuie să semneze angajamentul(ele) aferent(e) măsurii / submăsurii / pachetului / sub-pachetului / variantei pentru care aplică.

## Când se solicită plăţile compensatorii?

Plăţile compensatorii se solicită prin completarea cererii unice de plată pe suprafaţă, a cărei depunere, fără penalităţi, se face anual în campania de depunere, până la data de 15 mai inclusiv (în cazul în care 15 mai reprezintă o zi de sărbătoare legală, o sâmbătă sau o duminică, termenul limită se prelungeşte până în prima zi lucrătoare care urmează), în conformitate cu art. 13, alin. 1 din Regulamentul UE nr. 809/2014, cu modificările şi completările ulterioare și cu art. 12 din Regulamentul UE nr. 640/ 2014, cu modificările şi completările ulterioare.

Cererile de plată pe suprafaţă se pot depune şi în perioada 15 mai - 9 iunie inclusiv, dar cu aplicarea penalităţilor de 1% pentru fiecare zi lucrătoare de întârziere la sumele la care ar fi avut dreptul beneficiarul în cazul în care cererea ar fi fost depusă în termenul stabilit, aşa cum prevede art. 13 alin. 1 din Regulamentul UE nr. 640/2014.

## Care sunt paşii care trebuie parcurşi de la depunerea cererii unice de plată şi până la efectuarea plăţii?

|  |  |
| --- | --- |
| Organism responsabil | APIA (centre judeţene, centre locale) |
| Perioada de depunere a cererilor unice de plată | de la începutul lunii martie până la 16 mai (fără penalizări)  ulterior datei de 16 mai se mai pot depune în termen de 25 de zile caledaristice (cu penalizări de 1%/zi) |
| Depunerea cererilor unice de plată | centrele locale/judeţene APIA  declaraţia de suprafeţe se poate face on-line (IPA online), prin utilizarea unui nume de utilizator şi unei parole furnizate de APIA fiecărui fermier |
| Controale administrative | supradeclarări, verificări în baza de date IACS, verificări încrucişate cu alte baze de date (ex. Registrul animalelor – ANSVSA),  analiză de risc (evaluarea factorilor de risc ptr. fiecare fermier) şi eşantionare în vederea stabilirii eşantionului de controlul (selectarea cererilor de plată cu risc mai mare de identificare a unor neconformităţi) |
| Controale pe teren | clasic pe teren (inclusiv vizite rapide) sau prin teledetecţie,  verificările de vară şi cele de iarnă |
| Controale administrative | cu datele rezultate în urma controalelor pe teren |
| Gestionarea erorilor | calcularea sancţiunilor şi autorizarea la plată |
| Efectuarea plăţii | până la data de 30 iunie a anului următor |

## Care sunt sancţiunile aplicabile în caz de identificare a unor neconformităţi?

Respectarea condiţiilor prevăzute de angajamentele încheiate în cadrul măsurilor de mediu şi climă ale PNDR 2014-2020 aplicabile pe terenurile agricole este verificată de APIA prin controale administrative care vizează toţi fermierii care au angajamente în derulare şi controale pe teren realizate prin selecţia unui eşantion în urma aplicării unei analize de risc.

|  |
| --- |
| Control administrativ:   * verificare angajament şi cereri de plată * verificare încrucişată cu baze de date şi raportări externe |
| Control pe teren:   * caiet de agro-mediu * verificare vizuală în cadrul fermei (inclusiv prin vizite rapide la faţa locului planificate pentru verificarea unor cerinţe legate de respectarea anumitor date pentru efectuarea lucrărilor agricole), * controale prin teledetecţie. |

Elementele de control şi modalităţile de verificare detaliate sunt dezvoltate în manualele de proceduri elaborate de APIA sau celelalte instituţii delegate cu efectuarea controalelor.

|  |
| --- |
| Metode de verificare a cerinţelor aplicabile angajamentelor:   * menţinerea angajamentelor şi eligibilitatea suprafeţelor – verificare administrativă (pe baza datelor IACS şi LPIS) prin asigurarea trasabilităţii angajamentelor pentru fiecare parcelă, * interzicerea utilizării fertilizanţilor chimici şi a pesticidelor – va fi făcută prin controale administrative (schimb de informaţii cu instituţiile responsabile cu verificarea respectării legislaţiei naţionale relevante) şi prin controale pe teren (verificare vizuală, caiet de agro-mediu), * limitarea utilizării gunoiului de grajd – va fi făcută prin controale administrative (verificare încrucişată cu registrul animalelor) şi prin controale pe teren (verificare vizuală şi prin caietul de agro-mediu pentru aplicarea fertilizanţilor organici şi numărul de animale), * efectuarea cositului – va fi făcută prin controale pe teren (verificare vizuală şi prin caietul de agro-mediu pentru data de cosit şi adunatul fânului, precum şi pentru modul de efectuare a lucrărilor) * limitarea încărcăturii de animale şi efectuarea păşunatului – verificare administrativă (verificare încrucişată cu registrul animalelor pentru menţinerea unei încărcături reduse de animale) şi verificare pe teren (verificare vizuală şi prin caietul de agro-mediu pentru menţinerea unei încărcături reduse de animale pe toată perioada păşunatului şi utilizarea pajiştilor inundate), * eligibilitatea şi menţinerea animalelor din rase locale în pericol de abandon – verificare administrativă (verificare încrucişată cu registrul animalelor şi cu registrele genealogice şi schimb de informaţii cu instituţiile cu responsabilităţi) şi verificare pe teren (verificare vizuală şi prin caietul de agro-mediu), * interzicerea însămânţărilor sau supraînsămânţări – verificare pe teren (verificare vizuală şi prin caietul de agro-mediu), * perioadele de înfiinţare, recoltare şi/sau încorporare a culturilor pe teren arabil şi eligibilitatea culturilor – va fi făcută prin controale administrative (pe baza datelor IACS şi LPIS) şi prin controale pe teren (verificare vizuală la momentul la care cerinţele se pot verifica, caiet de agro-mediu), * interzicerea activităţilor agricole pe timpul iernii – verificare pe teren (verificare vizuală şi prin caietul de agro-mediu), * deţinerea competenţelor necesare implementării angajamentelor – verificare administrativă (documente care să demonstreze accesarea serviciilor de consiliere sau consultanţă). |

Dacă în urma controalelor se evidenţiază neconformităţi privind respectarea condiţiilor de eligibilitate, a cerinţelor specifice, a cerinţelor de bază, a standardelor de eco-condiţionalitatea sau declararea greşită a parcelelor agricole (identificarea greşită, supradeclararea sau nedeclararea unor parcele agricole), se aplică reduceri la plată, care în unele cazuri pot ajunge până la excluderea de la plată sau chiar recuperarea sumelor plătite până la acel moment în cadrul angajamentelor respective, prin aplicarea unor reguli aprobate prin Ordin al Ministrului Agriculturii şi Dezvoltării Rurale. Pentru anul 2015 s-a aplicat Ordinul MADR nr. 1828/2015. Actul normativ de aprobare a sistemelor de sancţiuni se actualizează ori de câte ori este necesar, în baza experienţei dobândite şi a elementelor identificate în urma implementării măsurilor de mediu şi climă.

Există 6 categorii de sancţiuni, care se aplică în ordinea enumerării la suma de plată rămasă după etapa anterioară de sancţionare. Ordinea aplicării sancţiunilor este următoarea:

* sancţiuni pentru supradeclararea suprafeţelor/efectivelor de animale declarate,
* sancţiuni pentru nerespectarea condiţiilor de eligibilitate generale şi a cerinţelor specifice,
* sancţiuni pentru depunerea cu întârziere a cererii de plată,
* sancţiuni pentru nedeclararea tuturor suprafeţelor,
* sancţiuni pentru nerespectarea ecocondiţionalităţii,
* sancţiuni suplimentare (recuperare debite multianuale).

Fermierul nu va fi sancţionat în cazurile de forţă majoră şi circumstanţe excepţionale dacă a prezentat documente justificative în acest sens, conform legislaţiei în vigoare. Pentru anul în care s-a manifestat cazul de forţa majoră sau circumstanţe excepţionale, fermierul nu va primi plata compensatorie şi nu se vor recupera sumele primite în campaniile anterioare. Angajamentele multianuale rămân în vigoare în caz de forţă majoră şi se închid în caz de circumstanţe excepţionale şi deces.

Sunt recunoscute, în special, următoarele cazuri de forţă majoră şi circumstanţe excepţionale: decesul beneficiarului, incapacitatea profesională pe termen lung a beneficiarului, o catastrofa naturală gravă care afectează puternic exploataţia agricolă, distrugerea accidentală a clădirilor destinate creşterii animalelor aflate pe exploataţia agricolă, o epizootie sau o boală a plantelor care afectează parţial sau integral şeptelul sau culturile beneficiarului, exproprierea întregii exploataţii agricole sau a unei mari părţi a acesteia (dacă exproprierea respectivă nu ar fi putut fi anticipată la data depunerii cererii).

În cazul în care întregul teren care face obiectul angajamentului sau o parte a acestuia sau întreaga exploataţie este transferat(ă) altei persoane în cursul perioadei unui angajament, fermierul nu returnează plăţile primite până la acea dată pentru respectiva suprafaţă, în situaţia în care noul utilizator al suprafeţei în cauză nu acceptă preluarea angajamentul existent. În cazul în care o suprafaţă aflată sub angajament este transferată unui alt fermier, noul utilizator al suprafeţei în cauză care a preluat angajamentul existent este responsabil pentru eventualele neconformităţi depistate ulterior transferului şi ca urmare acestuia i se vor reţine sumele acordate necuvenit în anii anteriori transferului. În cazul Pachetelor 4 şi 5 ale Măsurii 10 este permis doar transferul total al angajamentului. În cazul Măsurii 11 nu se acceptă transferul angajamentului aferent suprafeţei care face obiectul acestei măsuri, fiind permis doar transferul total al exploataţiei.

În cazul Pachetelor 4 şi 7 ale Măsurii 10, fermierului i se va accepta la plată maximum 80% din suprafaţa de teren arabil aparţinând unei ferme, conform prevederilor PNDR 2014-2020, fără a fi sancţionat dacă suprafaţa solicitată este mai mare de 80%.

În cazul în care beneficiarul a fost selectat pentru controlul pe teren nu permite inspectarea fermei de către reprezentanţii organismelor abilitate, se consideră că acesta nu a respectat angajamentul. În acest caz beneficiarului nu i se va acorda nicio plată pentru măsura respectivă pentru anul în curs.

Atât standardele de eco-condiţionalitate, cât şi cerinţele de bază trebuie respectate de beneficiari la nivelul întregii ferme. Nerespectarea obligaţiilor induse de angajamente, în funcţie de evaluarea intenţiei, repetiţia, amploarea şi gravitatea sau persistenţa efectelor neconformităţii respective, conduce la aplicarea unei sancţiuni bazate pe principiul proporţionalităţii, putând să meargă de la notificarea beneficiarului în vederea remedierii problemelor identificate sau aplicarea unor sancţiuni care pot ajunge în unele situaţii până la excluderea de la plată. Nerespectarea cerinţelor de bază conduce la aplicarea unei sancţiuni în situaţia în care neconformitatea este identificată pe o suprafaţă agricolă care nu face obiectul unui angajament sau la excluderea de la plată a parcelelor pe care se identifică acea neconformitate în cazul în care pe acea suprafaţă se află în desfăşurare un angajament de agro-mediu şi climă sau pentru agricultura ecologică.

# INFORMAREA PUBLICĂ ŞI PROMOVAREA MĂSURILOR DE MEDIU ŞI CLIMĂ

Pentru asigurarea premiselor necesare atingerii obiectivelor propuse, informaţiile relevante referitoare la măsurile de mediu şi climă, sunt furnizate la scară largă prin intermediul acţiunilor de informare şi publicitate derulate la nivelul PNDR 2014-2020. Acţiunile de informare şi promovare se desfăşoară anual, începând cu primul an de implementare a măsurilor, de către instituţiile responsabile (MADR prin AM PNDR, AFIR şi APIA), prin intermediul caravanelor şi campaniilor de promovare şi/sau informare, materialelor de informare publicate pe site-ul instituţiilor şi pe portalul Reţelei Naţionale de Dezvoltare Rurală (RNDR), informaţiilor furnizate prin formularul cererii unice de plată pe suprafaţă, Ghidului solicitantului, şi newsletter-ului transmis prin intermediul RNDR.

Pentru a veni în întâmpinarea aşteptărilor celor interesaţi de măsurile PNDR 2014-2020, în ton cu tendinţele tehnologice actuale, acţiunile de informare şi promovare se desfăşoară şi prin intermediul canalelor social media:

|  |  |  |
| --- | --- | --- |
| http://cdn.mysitemyway.com/etc-mysitemyway/icons/legacy-previews/icons/matte-blue-and-white-square-icons-social-media-logos/117989-matte-blue-and-white-square-icon-social-media-logos-facebook-logo-square.png | * MADR | [www.facebook.com/**madr.ro**](http://www.facebook.com/madr.ro/) |
| * AM PNDR | [www.facebook.com/**dgdrampndr**](http://www.facebook.com/dgdrampndr) |
| * RNDR | [www.facebook.com/**RNDR.Romania**](http://www.facebook.com/RNDR.Romania) |
| * AFIR | [www.facebook.com/**afir.info**](http://www.facebook.com/afir.info/) |

Alte informaţii relevante privind măsurile de mediu şi climă ale PNDR 2014-2020 se pot consulta atât în format electronic, cât şi pe suport fizic la:

* Ministerul Agriculturii şi Dezvoltării Rurale – Autoritatea de Management pentru PNDR (AM PNDR) şi Centrele Judeţene de Dezvoltare Rurală (CDRJ) – [www.madr.ro](http://www.madr.ro),
* Agenţia pentru Finanţarea Investiţiilor Rurale (AFIR) - Sediul Central, Oficiile Regionale şi Oficiile Judeţene – [www.afir.info](http://www.afir.info),
* Agenţia de Plăţi şi Intervenţie pentru Agricultură (APIA) – Sediul Central, Centrele Judeţene şi Centrele Locale – [www.apia.org.ro](http://www.apia.org.ro),
* Reţeaua Naţională de Dezvoltare Rurală (RNDR) - [www.rndr.ro](http://www.rndr.ro/),
* Direcţiile Agricole Judeţene (DAJ) - <http://www.madr.ro/directii-agricole-judetene.html>,
* Camerele Agricole Judeţene - <http://www.madr.ro/consultanta-extensie-si-formare-profesionala/date-de-contact-consultanta-agricola.html>.

În permanenţă informaţiile de actualitate privind implementarea măsurilor de mediu şi climă ale PNDR 2014-2020 sunt postate pe site-ul MADR ([www.madr.ro](http://www.madr.ro)) şi site-ul APIA (<http://www.apia.org.ro/ro/materiale-de-informare>). Ultima versiune a PNDR 2014-2020, precum şi documentele puse în consultare publică se pot accesa la adresa <http://www.madr.ro/pndr-2014-2020.html>.

# Date de contact APIA:

|  |  |  |  |  |
| --- | --- | --- | --- | --- |
| **Centrul județean/ local** | **Adresa** | **Telefon** | **E-mail** | |
| Sediul Central București | Bulevardul Carol I nr. 17, sector 2, Bucureşti | 021 305 48 00  021 305 48 02  021 305 48 23 | [relatii.cu.publicul@apia.org.ro](mailto:relatii.cu.publicul@apia.org.ro) | |
| Centrul Municipiului București | București, Piaţa Rosetti nr. 4, etaj 1, cam 103-112 sector 2 | 021 310 02 52 | [apia.bucuresti@apia.org.ro](mailto:apia.bucuresti@apia.org.ro) | |
| Centrul Județean Alba | Str. Moţilor nr. 112, jud. Alba, cod 510065 | 0258 830 650  0258 830 651 | [apia.alba@apia.org.ro](mailto:apia.alba@apia.org.ro) | |
| Centrul Județean Arad | Str. Fraţii Neumann, nr. 10, jud. Arad, cod: 31039 | 0257 250 540  0257 240 112 | [apia.arad@apia.org.ro](mailto:apia.arad@apia.org.ro) | |
| Centrul Județean Argeș | Str. Armand Călinescu nr. 44, jud. Argeș, cod 110017 | 0248 210 536  0248 210 539 | [apia.arges@apia.org.ro](mailto:apia.arges@apia.org.ro) | |
| Centrul Județean Bacău | Str. George Bacovia nr. 20, jud. Bacău cod 600237 | 0234 512 971 | [apia.bacau@apia.org.ro](mailto:apia.bacau@apia.org.ro) | |
| Centrul Județean Bihor | Str. Matei Corvin nr.1, jud. Bihor, cod 410140 | 0259 477 037  0259 415 451 | [apia.bihor@apia.org.ro](mailto:apia.bihor@apia.org.ro) | |
| Centrul Județean Bistrița Năsăud | Str. Drumul Tarpiului, nr. 21 A, jud. Bistrița Năsăud cod 420062 | 0263 218 033  0263 341 603 | [apia.bistrita@apia.org.ro](mailto:apia.bistrita@apia.org.ro) | |
| Centrul Județean Botoșani | Str. Calea Naţională, nr. 81, jud. Botoșani cod 710038 | 0231 511 040  0231 511 039 | [apia.botosani@apia.org.ro](mailto:apia.botosani@apia.org.ro) | |
| Centrul Județean Brăila | Calea Călărași, nr. 58, jud. Brăila cod 810212 | 0239 625 125  0371 313 606 | [apia.braila@apia.org.ro](mailto:apia.braila@apia.org.ro) | |
| Centrul Județean Brașov | Str. Ecaterina Teodoroiu, nr. 38, jud. Brașov cod 500450 | 0268 474 600  0372 796 842 | [apia.brasov@apia.org.ro](mailto:apia.brasov@apia.org.ro) | |
| Centrul Județean Buzău | Şos. Spătarului, nr. 7, jud. Buzău cod 120226 | 0238 716 153  0238 716 150 | [apia.buzau@apia.org.ro](mailto:apia.buzau@apia.org.ro) | |
| Centrul Județean Călărași | Prelungirea București nr. 26, bl. D3, et. 3, jud. Călărași cod 910125 | 0242 334 070  0242 334 072 | [apia.calarasi@apia.org.ro](mailto:apia.calarasi@apia.org.ro) | |
| Centrul Județean Caraș Severin | Piata Republicii nr. 28, Reșița cod 320026 | 0255 219 002  0255 219 003 | [apia.caras@apia.org.ro](mailto:apia.caras@apia.org.ro) | |
| Centrul Județean Cluj | B-dul Muncii, nr. 18, Pavilion Administrativ, etaj 1, Cluj - Napoca cod 400641 | 0264 456 454  0264 456 455 | [apia.cluj@apia.org.ro](mailto:apia.cluj@apia.org.ro) | |
| Centrul Județean Constanța | B-dul Tomis, nr. 51, jud. Constanța cod 900725 | 0241 488 900  0241 488 911 | [apia.constanta@apia.org.ro](mailto:apia.constanta@apia.org.ro) | |
| Centrul Județean Covasna | Str. Lt. Păiş David, nr. 7, Sfântu Gheorghe cod 520077 | 0267 311 075  0267 311 148 | [apia.covasna@apia.org.ro](mailto:apia.covasna@apia.org.ro) | |
| Centrul Județean Dâmbovița | Str. B-dul I.C. Brătianu nr. 36, Târgoviște cod 130153 | 0245 216 482  0371 305 601 | [apia.dambovita@apia.org.ro](mailto:apia.dambovita@apia.org.ro) | |
| Centrul Județean Dolj | Str. Nicolae Titulescu, nr. 22, Craiova cod 200134 | 0251 595 395  0251 595 655 | [apia.dolj@apia.org.ro](mailto:apia.dolj@apia.org.ro) | |
| Centrul Județean Galați | Str. Dragoş-Vodă, nr. 13, jud. Galați cod 800187 | 0236 462 026  0236 462 025 | [apia.galati@apia.org.ro](mailto:apia.galati@apia.org.ro) | |
| Centrul Județean Giurgiu | B-dul Independenţei, bl. 107, mezanin, Sc. A, Giurgiu cod 080115 | 0246/216.055 | [apia.giurgiu@apia.org.ro](mailto:apia.giurgiu@apia.org.ro) | |
| Centrul Județean Gorj | Bld. Ecaterina Teodoroiu, nr. 92, Târgu Jiu cod 210113 | 0253 213 035  0253 213 080 | [apia.gorj@apia.org.ro](mailto:apia.gorj@apia.org.ro) | |
| Centrul Județean Harghita | Str. Progresului, nr. 16, et. 1, Miercurea Ciuc cod 530240 | 0266 310 148  0266 310 158 | [apia.harghita@apia.org.ro](mailto:apia.harghita@apia.org.ro) | |
| Centrul Județean Hunedoara | Str. 22 Decembrie, nr. 222, Deva cod 330162 | 0254 221 000  0254 221 050 | [apia.hunedoara@apia.org.ro](mailto:apia.hunedoara@apia.org.ro) | |
| Centru judeţean Ialomița | Slobozia, Str. Chimiei nr. 19, Jud. Ialomița | 0243 230.891 | [apia.ialomita@apia.org.ro](mailto:apia.ialomita@apia.org.ro) | |
| Centru judeţean Iași | Iași, Str. Dumbrava Roşie, nr. 3, Jud. Iași | 0232 214.210 | [apia.iasi@apia.org.ro](mailto:apia.iasi@apia.org.ro) | |
| Centru judeţean Ilfov | București, Str. Cernişoara, nr. 92A, sect. 6, | 021 434 01 29  021 434 01 31 | [apia.ilfov@apia.org.ro](mailto:apia.ilfov@apia.org.ro) | |
| Centru judeţean Maramureș | Baia Mare, Str. Victoriei, nr. 149, Jud. Maramureș | 0262 349 286 | [apia.maramures@apia.org.ro](mailto:apia.maramures@apia.org.ro) | |
| Centru judeţean Mehedinți | Drobeta Turnu Severin, Str. Crișan, nr. 87, Jud. Mehedinți | 0252 330 056  0252 330 237 | [apia.mehedinti@apia.org.ro](mailto:apia.mehedinti@apia.org.ro) | |
| Centrul Județean Mureș | Târgu Mureș, Str. Insulei, nr. 2, Jud. Mureș | 0265 264 195  0265 262 232 | [apia.mures@apia.org.ro](mailto:apia.mures@apia.org.ro) | |
| Centrul Județean Neamț | Piatra Neamț, Str. Mihai Eminescu, nr. 26B, et. II, Jud. Neamț | 0233 233 123; 0233 233 126 | [apia.neamt@apia.org.ro](mailto:apia.neamt@apia.org.ro) | |
| Centrul Județean Olt | Slatina, Str. Arcului, nr. 20, Jud. Olt | 0249 411 244  0249 412 242 | [apia.olt@apia.org.ro](mailto:apia.olt@apia.org.ro) | |
| Centrul Județean Prahova | Ploiești, Str. Anton Pann, nr. 7, Jud. Prahova | 0244 514 518  0244 514 760 | [apia.prahova@apia.org.ro](mailto:apia.prahova@apia.org.ro) | |
| Centrul Județean Satu Mare | Satu Mare, Str. Botizului, nr. 49, Jud. Satu Mare | 0261 768 340  0261 768 968 | [apia.sm@apia.org.ro](mailto:apia.sm@apia.org.ro) | |
| Centrul Județean Sălaj | Zalău, Str. Corneliu Coposu, nr. 79 A, Jud. Sălaj | 0260 661 722  0260 661 723 | [apia.salaj@apia.org.ro](mailto:apia.salaj@apia.org.ro) | |
| Centrul Județean Sibiu | Sibiu, Str. Someșului nr. 49, Jud. Sibiu | 0269 212 951 | [apia.sibiu@apia.org.ro](mailto:apia.sibiu@apia.org.ro) | |
| Centrul Județean Suceava | Suceava, B-dul 1 Decembrie 1918, nr. 3, Jud. Suceava | 0230 511 047  0230 511 048 | [apia.suceava@apia.org.ro](mailto:apia.suceava@apia.org.ro) | |
| Centrul Județean Teleorman | Alexandria, Str. Constantin Brâncoveanu, nr. 73, Jud. Teleorman | 0247 310 281  0247 310 015 | [apia.teleorman@apia.org.ro](mailto:apia.teleorman@apia.org.ro) | |
| Centrul Județean Timiș | Timișoara, Str. Grigore Alexandrescu, nr. 28, jud. Timiș | 0256 494 955 | [apia.timis@apia.org.ro](mailto:apia.timis@apia.org.ro) | |
| Centrul Județean Tulcea | Tulcea, str. Zimbrului, nr. 24, Jud. Tulcea | 0240 513 430  0240 517 037 | [apia.tulcea@apia.org.ro](mailto:apia.tulcea@apia.org.ro) | |
| Centrul Județean Vâlcea | Râmnicu Vâlcea, Str. Oituz, nr. 7, Jud. Vâlcea | 0250 744 489  0250 744 498 | [apia.valcea@apia.org.ro](mailto:apia.valcea@apia.org.ro) |
| Centrul Județean Vaslui | Vaslui, Str. Cuza Vodă, nr. 41, Jud. Vaslui | 0235 318 502  0235 318 503 | [apia.vaslui@apia.org.ro](mailto:apia.vaslui@apia.org.ro) |
| Centrul Județean Vrancea | Focșani, B-dul Brăilei, nr. 121, Jud. Vrancea | 0237 212 402 | [apia.vrancea@apia.org.ro](mailto:apia.vrancea@apia.org.ro) |

1. Aprobat prin Ordinul comun MMGA/MAPDR nr. 1182/1270/2005 [↑](#footnote-ref-1)